Koronavirus Rusiyaya da çatdı – 1Arada.az\nRusiyada koronavirusa ilk yoluxma hadisəsi qeydə alınıb.\nBu barədə “İnterfaks” virusla mübarizə üzrə operativ qərargaha rəhbərlik edən baş nazirin müavini Tatyana Qolikovaya istinadla xəbər yayıb.\n1Arada.az bildirir ki, yoluxanların iki nəfərdir.\nOnlardan biri Zabaykalsk diyarında, digəri isə Tümen vilayətindədir. Hər ikisi Çin vətəndaşıdır.\n“Rospotrebnadzor” federal qurumunun rəhbəri Anna Popova onların təcrid olunduğunu bəyan edib: “Onların vəziyyəti stabildir, temperatur müşahidə edilməyib”.\nSon məlumatlara görə, Çində koronavirus səbəbindən artıq 213 nəfər həyatını itirib.\nÇXR ilə yanaşı, İtaliya, Yaponiya, Cənubi Koreya, Tailand, ABŞ, Almaniya, Avstraliya, Finlandiya və Fransada da yoluxma halları qeydə alınıb.\n2019-nCoV virusu insandan insana ötürülür. İnfeksiyanın əsas əlamətləri arasında qızdırma, halsızlıq və öskürək var. (Oxu.az)\nTagged çin, koronavirus, rusiya, virus


Azərbaycanda nəqliyyat vasitələrinin idarə edilməsi üçün yaş və təcrübə müddəti müəyyən olunub - Report.az\n30 Sentyabr, 2016 16:28\nBakı. 30 sentyabr. REPORT.AZ/ Milli Məclisin bu gün keçirilən plenar iclasında “Yol hərəkəti haqqında” qanuna dəyişiklik layihəsi müzakirəyə çıxarılıb.\n"Report"un məlumatına görə, layihə haqda parlamentin Hüquq siyasəti və dövlət quruculuğu komitəsinin sədri Əli Hüseynli məlumat verib.\nQanunun 33-cü maddəsinə təklif olunan dəyişikliyə əsasən, "BE" kateqoriyasına daxil olan nəqliyyat vasitələrinin idarəetmə hüququ 19 yaşdan yuxarı şəxslərə veriləcək. Amma həmin şəxslərin "B" kateqoriyasına daxil olan nəqliyyat vasitələrinin idarə etmək sahəsində təcrübəsi 1 ildən az olmamalıdır.\n"CE" kateqoriyasına daxil olan nəqliyyat vasitələrinin idarəetmə hüququ 21 yaşdan yuxarı olan şəxslərə veriləcək. Amma onların "C" kateqoriyasına daxil olan nəqliyyat vasitələrinin idarə etmək sahəsində təcrübəsi 3 ildən az olmamalıdır.


“Naxçıvan Muxtar Respublikasının ampeloqrafiyası” kitabı üzüm genefondunun tədqiqində ilk fundamental əsərdir - serqqapisi.az\n“Naxçıvan Muxtar Respublikasının ampeloqrafiyası” kitabı üzüm genefondunun tədqiqində ilk fundamental əsərdir\nNəşr edilib 04.03.2014 09:27 |\nAMEA Naxçıvan Bölməsi Bioresurslar İnstitutunun direktoru, AMEA-nın müxbir üzvü, Əməkdar elm xadimi Tariyel Talıbovla birlikdə həmin institutun Meyvə, tərəvəz və üzümçülük laboratoriyasının müdiri, aqrar elmləri doktoru Varis Quliyevin 30 illik elmi-tədqiqat işlərinin nəticələri əsasında hazırladıqları “Naxçıvan Muxtar Respublikasının ampeloqrafiyası” adlı monoqrafiya geniş oxucu kütləsinə təqdim olunmuşdur. Kitabda muxtar respublika ərazisindəki üzüm genefonduna aid müxtəlif növ sortların biomüxtəlifliyi barədə ətraflı məlumatlar öz əksini tapmışdır. Nəşrdə Naxçıvan Muxtar Respublikasında üzümçülüyün inkişaf tarixi, müasir vəziyyətindən bəhs olunmuş, bu sahənin inkişafı üçün yararlı torpaq sahələrinin xəritəsi verilmiş, üzüm tənəyinə təsir edən ekoloji amillər tədqiq edilmiş, genefondun tərkibi, ərazidə yayılan yabanı üzüm biotipləri haqqında məlumatlar öz əksini tapmışdır. Həmçinin monoqrafiyada 93 aborigen, 14 introduksiya olunmuş və seleksiya yolu ilə alınmış yeni üzüm sortlarının morfoloji xüsusiyyətləri və irsi əlamətləri, əsas fenoloji fazaların gedişi, biomorfoloji və aqrobioloji göstəriciləri, xəstəliklərə və şaxtalara dözümlülüyü, habelə istifadə edilən məhsulun xüsusiyyətləri araşdırılmış, becərilən perspektivli sortların iqtisadi qiymətləndirilməsi aparılmış, onların ampeloqrafik təsvirləri verilmişdir.\nÜzümçülük Naxçıvan diyarında tarixən kənd təsərrüfatının əsas sahələrindən biri olmuşdur. Əlverişli torpaq-iqlim şəraiti bu ərazidə xalq seleksiyası yolu ilə 120-dən çox aborigen üzüm sortunun becərilməsinə imkan vermişdir. Azərbaycanın üzüm genefondunda Naxçıvan regionunda yayılan üzüm sortları yüksək şəkərliliyi, keyfiyyət göstəriciləri və təsərrüfat-texnoloji irsi əlamətləri ilə səciyyələnirlər.\nAzərbaycanda üzümçülüyün yeni bazar iqtisadiyyatı şəraitində inkişaf etdirilməsi, bu inkişafın hüquqi bazasının yaradılması məqsədilə Azərbaycan Respublikasının Milli Məclisində 29 yanvar 2002-ci ildə “Üzümçülük və Şərabçılıq haqqında” Qanunun qəbul edilməsinin mühüm əhəmiyyəti olmuşdur. Respublikada üzümçülüyün yenidən inkişaf etdirilməsinə ildən-ilə diqqət artmaqdadır.\nNaxçıvan Muxtar Respublikasında üzümçülüyün inkişafının yaxın keçmişinə nəzər salsaq, görərik ki, 1979-cu ildə “Azərbaycan SSR-də kənd təsərrüfatını daha da ixtisaslaşdırmaq, üzümçülüyü və şərabçılığı inkişaf etdirmək tədbirləri haqqında” Qərardan sonra o dövrdə əkinəyararlı sahələrin 66-72 faizini yeni salınan üzüm plantasiyaları təşkil etmişdir. Muxtar respublikada üzümçülük 1979-1987-ci illərdə ən yüksək inkişaf mərhələsinə çatmışdır. Belə ki, 1982-ci ildə 66 min ton, 1986-cı ildə 88,1 min ton üzüm istehsal edilmişdir.\nAzərbaycanda müstəqil dövlət quruculuğunun ilk illərində bütün sahələrdə olduğu kimi, muxtar respublikanın aqrar sektorunda, həmçinin üzümçülükdə də bir sıra çətinliklər yaranmışdı. Kollektiv mülkiyyətin ləğv olunması, özəl qurumların isə gec formalaşmasının obyektiv səbəbləri, blokada vəziyyəti ilə əlaqədar şərab məhsullarının satışa çıxarılması çətinlikləri üzüm plantasiyalarının kütləvi məhv edilməsinə gətirib çıxardı.\nHazırda əhalinin üzüm və ondan hazırlanan müxtəlif məhsullara olan tələbatı ildən-ilə artmaqdadır. Muxtar respublikada müxtəlif irsi əlamətlərə malik olan üzümün genefondunun qorunması və tədqiqi, morfoloji və aqrobioloji xüsusiyyətlərinin öyrənilməsi, yeni sort və formaların alınması üçün məqsədyönlü seleksiya işlərinin aparılması, sort tərkibinin iqtisadi baxımdan daha səmərəli sortlarla zənginləşdirilməsi, xüsusilə müxtəlif vaxtlarda yetişən, rentabelliliyi yüksək olan, şaxtalara, xəstəlik və ziyanvericilərə dözümlü yeni sortların genefonda əlavə edilməsi, perspektivli sortların istehsalata yönəldilməsi və istifadəsi üçün səmərəli təkliflərin hazırlanması aqrar sektorda aktual problemlərdən biridir. Üzüm genefondunda müxtəlif genetik irsi əlamətlərə malik genotiplərin araşdırılması, müsbət irsi əlamətli donorların müəyyənləşdirilməsi, seleksiya yolu ilə yeni sortların yaradılması, onların istehsalata yönəldilməsi mühüm elmi-praktik əhəmiyyətə malikdir.\nNaxçıvan Muxtar Respublikasında əhalinin müxtəlif meyvə, təzə üzüm və ondan hazırlanan məhsullarla etibarlı təminatına dair elmi əsasların yaradılması, elmi konsepsiyaların işlənilməsi dövrün tələbinə çevrilmişdir. “Naxçıvan Muxtar Respublikasının ampeloqrafiyası” kitabı bu məqsədlə yazılmış fundamental əsərdir. Monoqrafiya “Giriş”, “Ümumi ampeloqrafiya”, “Xüsusi ampeloqrafiya” və “Perspektivli üzüm sortlarının iqtisadi qiymətləndirilməsi” bölmələrindən ibarətdir. Nəşrdə ümummilli lider Heydər Əliyevin ölkəmizə rəhbərliyinin birinci dövründən üzümçülüyün bu günədək olan inkişaf yolu işıqlandırılır, keçmiş Sovet İttifaqı rəhbərliyinin üzümçülüyə dair qəbul etdiyi qərarın mənfi nəticələri təhlil edilir, müasir dövrdə bu sahənin inkişafı istiqamətində görülən sistemli işlərdən söz açılır.\nKitabın “Giriş” hissəsində dünya miqyasında üzümçülük istiqamətində aparılan elmi-tədqiqat işlərinin və bir elm sahəsi kimi ampeloqrafiyanın şöbələrinin (ümumi ampeloqrafiya, xüsusi ampeloqrafiya, interaktiv ampeloqrafiya) izahı öz əksini tapmışdır.\n“Ümumi ampeloqrafiya” bölməsində Naxçıvanda üzümün becərilməsi və inkişaf yolundan, bu istiqamətdə aparılan ampeloqrafik tədqiqatların müasir vəziyyətindən, Naxçıvan Muxtar Respublikasında üzümçülüyün inkişaf tarixi, təbii şəraiti və müasir vəziyyətindən danışılır.\nKitabın “Xüsusi ampeloqrafiya” bölməsində 93 aborigen (9 kişmişi, 29 süfrə, 19 universal, 36 texniki), 9 introduksiya olunmuş və 5 seleksiya yolu ilə alınmış yeni üzüm sortlarının tam ampeloqrafik təsvirləri verilmişdir.\n“Perspektivli üzüm sortlarının iqtisadi qiymətləndirilməsi” bölməsində isə 41 aborigen, 17 introduksiya edilmiş üzüm sortlarının iqtisadi səmərəliliyi haqqında ətraflı məlumat işıqlandırılmışdır.\nKitabda qədim aborigen üzüm sortlarının Azərbaycan dilindəki doğma adları bərpa edilməklə yanaşı, muxtar respublika ərazisinin üzüm genefonduna daxil olan növ və sortlarının ayrı-ayrılıqda tanıdılması məqsədilə təbiətdə çəkilmiş rəngli, orijinal fotoşəkilləri verilmişdir. Nəşrin üzümçülüklə məşğul olan mütəxəssislər üçün elmi-metodik baxımdan faydalı olacağına inanırıq.\nQeyd edək ki, regionda yayılan üzüm növ və sortlarının elmi əsaslarla öyrənilməsi, bu növ və sortların qorunub saxlanılması baxımından elmi-praktik əhəmiyyəti olan “Naxçıvan Muxtar Respublikasının ampeloqrafiyası”, şübhə yoxdur ki, kənd təsərrüfatı ilə məşğul elmi işçilərin və üzümçülərin stolüstü kitabına çevriləcəkdir.\nAMEA Naxçıvan Bölməsi Bioresurslar İnstitutunun şöbə müdiri,


Vüqar Bayramov: Mərkəzi Bankın “az manat - dollara az tələb” resepti dərdə çarə olmadı\nEkspert dollara tələbatın artan xətlə inkişaf edəcəyi qənaətindədir\nİqtisad elmləri doktoru Vüqar Bayramov Azərbaycanın valyuta bazarında son mənzərə və perspektivlərlə bağlı məqalə ilə çıxış edib. Onun Facebook səhifəsində dərc etdiyi məqaləni təqdim edirik:\nMərkəzi Bankın “az manat - dollara az tələb” reseptinin reallıqda dərdə çarə olmadığını göstərir.\nDollara artan tələb Mərkəzi Bankın valyuta ehtiyatlarının son 1 ayda 4,13 milyard dollardan 4,0 milyard dollaradək azalmasına səbəb olub. Mərkəzi Bankın rezervlərində iyul ayından müşahidə edilən azalma tendensiyası isə davam etməkdədir.\n2014-ci ilin iyul ayında 15,19 milyard dollar ehtiyata sahib olan Mərkəzi Bank həmin puldan cəmi 4 milyard dolları saxlaya bilib. Bu arada Dövlət Neft Fondu da valyuta hərraclarında bu ilin oktyabr ayı ərzində 371 milyon dollar satdığını açıqladı. Beləliklə, oktyabrda dollara tələbin artması Neft Fondu ilə yanaşı Mərkəzi Bankı da xərcə salıb.\nMərkəzi Bank bu müddətdə manat bazasının inzibati yollar ilə azaldılması strategiyasını davam etdirsə də bu dollara olan tələbin optimallaşmasına səbəb olmayıb. Belə ki, 2014-ci ildə 11,7 milyard manat pul bazasına sahib idiksə, bu ayın əvvəlinə bu rəqəm 7,45 milyard manatadək azalıb. Nəticədə, dolların manata məzənnəsinin artması fonunda Mərkəzi Bankın “az manat - dollara az tələb” reseptinin reallıqda dərdə çarə olmadığını göstərir. Son dövrlər müflis olan banklara görə 650 milyon manatdan artıq kompensasiya ödəyən Əmanətlərin Sığortalanması Fondu bu vəsaitin yarından çoxunu son 1 ayda Bank Standard-ın əmanətçilərinə ödəyib. Nəticədə, dövriyyəyə daxil olan “kompensasiya manatları” dollara tələbi daha da artırıb. Manat isə dollara nisbətən həm rəsmi məzənnədə, həm də bazar kursunda dəyər itirməkdədir. Sentyabrın ortalarında manat möhkəmlənən zaman proqnozlaşdırdığım kimi, dollara tələb artmaqda davam edəcək. Arada “manatın qısa dalğaları” ola bilər, amma bu heç də bazarda uzun müddətli təsirə malik olmayacaq. Bu baxımdan, dollara tələb artmaqda davam edəcək. Bir tərəfdən ilin sonunadək, idxalın artması, özəl və dövlət müəssisələrin borc ödənişləri və bayram səfərləri xarici valyutaya tələbi artıracaq, digər tərəfdən, Mərkəzi Bankın rezervlərinin 4 milyard dollarlıq “psixoloji qapının” ağızında dayanması, neftin qiymətinin proqnozlaşdırıldığı kimi aşağı düşməsi və Neft Fondunun büdcə transferlərinin azalması manata təzyiqi artırır. Belə olan halda, öncədən proqnozlaşdırıldığı kimi Mərkəzi Bankın liberal üzən valyuta rejiminə keçməsi daha da real görsənir. Bütün hallarda isə, “dollar növbəti aylarda da valyuta bazarımızda topu öz meydançasında” asanlıqla saxlaya biləcək.


Hazır qidaların zərərləri » Qadin.Net ~ İlk milli qadın portalı\n• Əsasən də kalorisi yüksək olan bu qidalar insanlarda kilo probleminə səbəb olur .\n• Ev mühitində hazırlanmayan və marketlərdən alınan qablı məhsullar.\nYarımfabrikat qidalar mədə xərçənginə səbəb olur\nHamısından yaxşı evdə hazırlanan qidalardı həm təmiz həmdə ziyansız.\nMən bunları bilirəm.\nÇöldən qida almırıq. Təşəkkürlər.\nHazır qablaşdırılmış yeməklərin xaricində fast food olaraq satılan məhsullar (hamburqer, sendviç kimi)\nEv mühitində hazırlanmayan və marketlərdən alınan qablı məhsullar.\nÇox uzun vaxtda istehlak edilən hazır qidalar xərçəng olma riskini artırır.


ELEKTRİK ENERJİSİNDƏN TƏHLÜKƏSİZ İSTİFADƏ – ASSOSİASİYA SAZİŞİNİN PERSPEKTİVLƏRİ – რადიო IVRISI\nYormuğanlı icmasının kəndlərində demək olar ki addımbaşı yararsız vəziyyətdə olan elektrik dirəklərinə rast gəlmək olur. Bəzi yerlərdə hətta elə vəziyyət yaranıb ki, əhali dirəklərin yıxılıb kiminsə həyatı üçün təhlükə yaradacağından qorxur. Yerli əhali bununla bərabər qeyri-stabil elektrik enerjisindən də şikayət edirlər.\n“Bizim kənddə bəzi ailələr kondisioner alıb, amma nə faydası? İşıqlar elə zəifdir ki, qoşa bilmirlər. Paltaryuyan maşını da işlədə bilmirlər. Bəlkə bir yiyəsi tapıla bizə də bir nəzər yetirə.” – Qazlar sakini Vaqif Kərimov deyir.\nKaxeti enerjipaylayıcı şirkətindən bildirdilər ki, bu problem barədə onlara heç kəs müraciət etməyib və müvafiq olaraq bu məsələ ilə bağlı onlarda heç bir məlumat yoxdur.\n“Əhali problemi aşkarlayıb bizim tabeçiliyimizdə olan abonentlərə xidmət göstərən xidmət mərkəzlərinə yazılı müraciət edə bilər. Şirkət iflas vəziyyətində işləyir. Müvafiq olaraq, nəyə imkanımız çatır o problemi də həll edərik”.\nAvropa İttifaqı ilə imzalanan Assosiasiya Sazişində nəzərdə tutulmuş 2015-ci il fəaliyyət planına görə, Gürcüstan Energetika və Su ilə təmin olunma üzrə milli komissiya (SEMEK) elektrik ötürücü, həmçinin, elektrik paylayıcı şəbəkələr haqqında qaydaları hazırlamalı və qəbul etməli idi. Komissiyadan bildirildiyinə görə yuxarıda qeyd olunan birinci məsələ artıq hazırlanıb, ikinci məsələ isə elə ilk iclasdaca müzakirə olunacaq.\n“Bu qaydaların tətbiq olunmasından sonra paylayıcı şirkətə öz şəbəkəsini qaydaya salmaq tapşırılacaq ki, enerji təminatı ilə bağlı müxtəlif problemlərdən azad olaq. Xatırladım ki, Gürcüstanda üç şirkət paylayıcı şəbəkə lisenziyasına malikdir. Bunlar “Kaxeti Enerqodistributsia”, “Telasi” Səhmdar Cəmiyyəti və “EnergoPro Georgia” şirkətləridir. Onlara müəyyən tapşırıqlar veriləcək ki, bundan sonra da işləməyə başlayacaqlar”, – Energetika departamentinin aparıcı mütəxəssisi Davit Eliaşvili qeyd etdi.\nQeyd olunan qaydaların işlənib hazırlanması və yerinə yetirilməsi elektrik enerjisi paylayıcı şəbəkələrinin inkişafına, idarə olunmasına, əlçatan olmasına və təhlükəsiz istifadəsinə yönəlib.


Nadir İsrafilov: “Təhsil Nazirliyi yanında İctima Şura cəmiyyətə açıqdır və maraqlı tərəflərlə dialoqa hazırdır” » Aztehsil.com\nƏsasnaməmiz təsdiq olunub, Fəaliyyət planımız əsasən tamamlanıb, müvəqqəti və daimi komissiyalrımız müəyyənləşib. Bu günlərdə KİV əməkdaşları və sosial media nümayəndələri ilə görüş keçirməyi planlaşdırırıq.\nGeniş içtimaiyyət fəaliyyətimizin konkret istiqamətləri ilə yaxından tanış olmaq imkanı əldə edəcəklər. Nailiyyətlərimiz danılmazdır, ancaq gözləntilərimiz də başa düşüləndir. Təhsil Nazirliyi yanında İctima Şura cəmiyyətə açıqdır və maraqlı tərəflərlə dialoqa hazırdır.\nAzTehsil.com xəbər verir ki, bu sözləri Moderator az.- a açıqlamasında Təhsil Nazirliyi yanında İctimai Şuranın sədr müavini Nadir İsrafilov deyib.\nOnun sözlərinə görə Reqlamentə əsasən məqsədimiz vətəndaşların dövlətin idarə olunmasında iştiraka cəlb edilməsi; mərkəzi və yerli icra hakimiyyəti və yerli özünüidarəetmə orqanlarının fəaliyyətinə ictimai nəzarətin həyata keçirilməsi; mərkəzi və yerli icra hakimiyyəti və yerli özünüidarəetmə orqanları ilə ictimaiyyət arasında səmərəli qarşılıqlı fəaliyyətin təşkili; mərkəzi və yerli icra hakimiyyəti və yerli özünüidarəetmə orqanlarının fəaliyyətində aşkarlığın və şəffaflığın təmin olunması; dövlət siyasətinin formalaşması, həyata keçirilməsi və qərarların qəbulu zamanı ictimai rəyin və vətəndaşların qanuni maraqlarının nəzərə alınması; əsas insan və vətəndaş hüquqlarının müdafiəsidir.\nÜzərimizə düşən vəzifələri ictimai iştirakçılığın ictimai şura; ictimai müzakirə; ictimai dinləmə; ictimai rəyin öyrənilməsi; hüquqi aktların layihələrinin ictimai müzakirəsi; yazılı məsləhətləşmə formalarından istifadə etmək yolu ilə həyata keçirmək əzmindəyik. Dövlət və cəmiyyət həyatının ayrı-ayrı məsələlərinə dair əhalinin müxtəlif təbəqələrinin rəyinin öyrənilməsi məqsədi ilə sosioloji sorğuların və digər oxşar tədbirlərin keçirilməsi, hüquqi aktların layihələrinin onların hazırlanmasında iştirak edən şəxslərin, habelə vətəndaş cəmiyyəti institutlarının, ayrı-ayrı vətəndaşların, ekspertlərin və mütəxəssislərin iştirakı ilə araşdırılması, təhlil edilməsi və qiymətləndirilməsini planlaşdırırıq. Qanun həmçinin ictimai iştirakçılığın digər formalarda həyata keçirilməsini də məhdudlaşdırmır.\nXatırladaq ki, İctimai Şuranın yaradılması Təhsil Nazirliyinin və onun strukturlarının fəaliyyətində aşkarlığın və şəffaflığın daha da artırılması, təhsil sahəsində ictimaiyyətlə qarşılıqlı fəaliyyətin gücləndirilməsini təmin etmək məqsədi daşıyır. Başqa sözlə, İctimai Şura təhsil sahəsində müxtəlif məsələlərin müzakirəsi üçün məsləhətləşmələr təşkil etmək, təhsil sahəsində dövlət siyasətinin həyata keçirilməsi ilə bağlı Təhsil Nazirliyinə təkliflər vermək və qanunvericiliklə müəyyən edilmiş digər hüquqlara malik olan məşvərətçi qurumdur.


"Neftçala Operating Company Ltd" şirkəti Azərbaycanda Şəffaflıq Təşəbbüsünün Tətbiqinə dair Memoranduma qoşulub\n5 Mart 2010 16:57 (UTC+04:00)\n"Neftçala Operating Company Ltd" şirkəti Mineral Ehtiyatların Hasilatı ilə Məşğul olan Sənaye Sahələrində Şəffaflıq Təşəbbüsünün (MHŞT) Azərbaycanda tətbiqinə dair Qarşılıqlı Anlaşma Memorandumuna qoşulması barədə aktı imzalayıb. Bu barədə Azərbaycan Dövlət Neft Fondunun cümə günü yayılan məlumatında deyilir.\nQoşulma Aktını imzalamaqla "Neftçala Operating Company Ltd" şirkəti memoranduma qoşulan digər şirkətlər kimi, növbəti - on ikinci hesabat dövrü 2009-cu il üzrə Azərbaycan Respublikası hökumətinə ödənişləri barədə hesabat verəcək.\nMHŞT-nin Azərbaycanda tətbiqinə dair memorandumu imzalamış şirkətlərin sayı 29-a çatıb. Memorandum 2004-cü il noyabrın 24-də MHŞT-nin Azərbaycanda həyata keçirilməsi prosesinə qoşulmuş 21 xarici və yerli hasilat sənayesi şirkətləri, o cümlədən Azərbaycan Respublikası Dövlət Neft Şirkəti, BP Azərbaycan, Exxon, Statoil, Total, Lukoil, Chevron, Shell, Devon Enerji kimi böyük şirkətlər tərəfindən imzalanıb. Sonradan memoranduma daha yeddi şirkət - Inpex Azərbaycan, Binəqədi Oil, RAFI Oil, NICO, Abşeron Investments Ltd, GDF SUEZ Exsploration Caspian B.V. və Azərbaycan International Maning Company Limited şirkətləri qoşulub.


ABŞ rəhbərliyinin Çinə əlavə gömrük vergisi tətbiq etmək qərarı "Apple" şirkətinin planlarına ciddi şəkildə təsir göstərir. 2018-ci ilin statistik göstəricilərinə əsasən, ümumilikdə 539 milyard dollar dəyərində mal idxal edən ABŞ Çindən daha çox cib telefonları kimi texnoloji məhsullar alır. Amerikanın bir çox texnologiya şirkətləri isə öz zavodlarını işçi qüvvəsinin xeyli ucuz olduğu Çində yerləşdirib.\nABŞ-ın əsas rəsmi statistika qurumu olan "Census Bureau"nun məlumatına görə, 2018-ci ildə Çindən ABŞ-a 44 milyard dollar dəyərində "ağıllı" telefon idxal edilib. İkinci yerdə 37 milyard dollar dəyərində kompüter, üçüncü yerdə 34 milyard dollar dəyərində telekommunikasiya avadanlıqları, sonrakı yerlərdə isə kompüter aksesuarları (32 milyard dollar), oyuncaqlar və oyunlar (28 milyard dollar) gəlir.\nÇində istehsal edilən "iPhone" telefonları dünyanın hər yerinə ixrac edilir. İki ölkə arasında davam edən "ticarət müharibəsi"nin təsirindən indiyədək kənarda qalan "iPhone" qəfil şoka məruz qalıb. Yeni gömrük vergisinin tətbiqi ilə "Apple" şirkətinin məhsulları 25 faizlik əlavə gömrük vergisi ödəməlidir.


Bərdə terrorunun anım günü Bərdə rayonunda geniş qeyd edildi » BolgeXeber.Com -Bölgələrdən xəbəriniz olsun!\nBolgeXeber.Com » Bölgə » Bərdə terrorunun anım günü Bərdə rayonunda geniş qeyd edildi\nOxunub: 896 27-28 oktyabr 2020- ci il tarixdə Ermənistanın Bərdə rayonuna atdığı raket bombaları nəticəsində şəhid olmuş mülki insanların xatirəsinə, Bərdə terrorunun bir ilinin tamam olmasına həsr edilmiş anım mərasimi Bərdə rayonunda 28 oktyabr 2021-ci il tarixdə həmin terror ilə əlaqədar yaradılmış “Xatirə lövhəsi”nin önündə geniş qeyd edildi. Mərasimdə Vətən müharibəsi şəhidlərinin ailələri və yaxınları, qazilər, həmçinin iştirakçıları, rayon İcra Hakimiyyətinin başçısı Vidadi İsayev, Azərbaycan Respublikası Milli Məclisi Sədrinin müavini Adil Əliyev, Millət vəkilləri Fatma Yıldırım və Zahid Oruc, Milli Məclis Aparatının əməkdaşları, YAP rayon təşkilatının, hüquq-mühafizə orqanlarının, idarə, müəssisə, təşkilat rəhbərləri və ictimaiyyət, KİV nümayəndələri iştirak etmişlər. Tədbirdən öncə “Xatirə lövhəsi”nin qarşısına tər güllər düzülərək Bərdə terroru nəticəsində həlak olmuş mülki şəhidlərin xatirəsinə ehtiram bildirilmişdir.\nMərasimdə Bərdə Rayon İcra Hakimiyyətinin başçısı Vidadi İsayev çıxış edərək bildirdi ki, Bugün işğalçı Ermənistan Ordusu tərəfindən “Smerc” tipli raket bombaların Bərdəyə atılması nəticəsində mülki insanların şəhid olmasından bir il keçir. İcazə verin, torpaqlarımızın ərazi bütövlüyü uğrunda həlak olmuş bütün şəhidlərimizin xatirəsini bir dəqiqəlik sükutla yad edək.\nVətən müharibəsi başlanan ilk gündən bütün Azərbaycan oğulları silaha sarılıb Vətənin müdafiəsinə qalxdı, 30 il Ermənistanın işğalı altında inləyən torpaqlarımızı mənfur düşməndən azad etmək üçün ölkə Prezidenti, müzəffər Ali Baş Komandan cənab İlham Əliyevin ətrafında vahid komandanlıq altında bir yumruq kimi birləşərək düşmənə ağır zərbələr endirdi. Onlar düşmənin üstünə yürüdülər. Ölümdən qorxmadılar. Ölkə Prezidenti, Ali Baş Komandan cənab İlham Əliyevin illərlə ölkəmizi möhkəmləndirən, Ordumuzu qüdrətləndirən uğurlu daxili və xarici siyasəti müharibədə elə ilk gündən özünü göstərdi. Cənab Ali Baş Komandanın güclü “Dəmir yumruq” müharibə planı və əməliyyatı, qəhrəman oğullarımızın şücaətlikləri bütün dünyaya möcüzə Qələbəni göstərdi. 44 gündə düşmənin ordusu darmadağın edildi. Məhz buna görə də düşmən kapitulyasiya aktını imzalamağa məcbur oldu. Vahid Komandanlıq ətrafında birləşən bütün xalqın gücü, qüdrəti, rəşadətli Ordumuzun qəhrəmanlığı, igidlərimizin qanı və canı hesabına Qələbə qazanıldı. Şəhidlərimiz qanları ilə, qazilərimiz canları ilə Qələbə qazanaraq tarix yazdılar. Bu qələbə bütün dünyaya Azərbaycan xalqının döyüş əzmini, Ali Baş Komandan İlham Əliyevin rəhbərliyi altında Milli Ordumuzun qəhrəmanlığını göstərdi. Bütün dünya Azərbaycanın müharibə səliqəsinə, dəqiqliyinə, və gücünə, sərrastlığına heyran qaldı. Biz burada qardaş Türkiyə dövlətinin də mənəvi dəstəyini xüsusi qeyd edərək bütün Azərbaycan xalqına və türk dünyasına Qələbə sevincini yaşadan müzəffər Ali Baş Komandanımız cənab İlham Əliyev başda olmaqla qəhrəman Milli Ordumuzla fəxr etdiyimizi böyük qürur hissi ilə bir daha bildiririk! Şəhidlərimizə Allahdan rəhmət, qazilərimizə can sağlığı arzulayırıq. Biz fəxr edirik ki, onların arasında igid Bərdə oğullarının da adı var. Silaha sarılıb Vətənin müdafiəsinə qalxan 1200 –dən çox Bərdə gənclərindən 57 nəfər döyüş meydanında qəhrəmancasına şəhid oldular. Öz tarixi torpaqlarımızı işğaldan azad edərək cəbhədə qazandığımız\nqələbələri həzm edə bilməyən mənfur düşmən Bərdəyə atdığı bombalar nəticəsində 28 nəfər dinc mülki vətəndaş şəhid oldu. 108 nəfərdən çox dinc insan yaralandı. Onlarla ev, obyekt, maşın yanıb kül oldu. Ancaq bərdəlilər sınmadı, daha möhkəm əzmkarlıq göstərərək müzəffər Ali Baş Komandanın ətrafında daha sıx birləşdilər.\nBərdə rayonundan olan bütün şəhidlərimiz Vətən müharibəsində göstərdikləri şücaətliklərinə görə ölkə prezidenti cənab İlham Əliyevin sərəncamları ilə bir, iki, hətta üç medala layiq görülən igidlər olmuşlar. Vətən müharibəsinin Bərdə rayonundan olan şəhidləri ölümündən sonra 63 medala, 3 nəfəri-Xudayar Yusifzadə “Azərbaycan Bayrağı” ordeninə, Asəf Əsgərov “Qarabağ” ordeninə, polkovnik –leytenant Əlzamin Təhməzov “Rəşadət” ordeninə layiq görülmüşlər. Bir qazimiz –kəşfiyyatçı Dursun Manaflı “Qarabağ” ordeninə layiq görülmüş qəhrəmanlardır. Biz onlarla fəxr edirik. Bu müharibəyə atılanda, döyüşdə olanda onların bircə məqsədi var idi: torpaqlarımızı düşməndən geri almaq və onlar buna nail oldular. Əlbəttə, cənab Ali Baş Komandanın rəhbərliyi altında qazandıqları əbədi və qəti QƏLƏBƏ onların ən böyük mükafatıdir. Möhtərəm Prezidentimiz cənab İlham Əliyev və ölkənin Birinci Vitse prezidenti tərəfindən Vətən müharibəsi şəhidləri və iştirakçıları daim diqqət mərkəzində saxlanılır və qayğı ilə əhatə olunur, orden və medallarla təltif olunurlar.\nMərasimdə Azərbaycan Respublikası Milli Məclisi Sədrinin müavini Adil Əliyev, Millət vəkili Fatma Yıldırım, Millət vəkili Zahid Oruc çıxış edərək bildirmişlər ki, Ermənistanın 2020-ci il sentyabrın 27-də ölkəmizə qarşı növbəti hərbi təcavüzünə cavab olaraq Azərbaycan Respublikası Silahlı Qüvvələrinin Müzəffər Ali Baş Komandan İlham Əliyevin rəhbərliyi altında torpaqlarımızın işğaldan azad edilməsi məqsədilə başladığı Vətən müharibəsi Şanlı Qələbə ilə başa çatdı. Otuz ilə yaxın işğal altında olan torpaqlarımız şəhidlərimizin - əsgər və zabitlərimizin, qazilərimizin qanı və canı bahasına işğaldan azad edildi. Tədbirdə çıxış edən Bərdə terroru nəticəsində həlak olmuş mülki şəhid Mustafayev Məhərrəm Ənvər oğlunun anası, Mustafayeva Sehran çıxış edərək onlara daim qayğı ilə yanaşan ölkə başçısı cənab İlham Əliyevə və Birinci vitse-prezident xanım Mehriban Əliyevaya bütün şəhid ailələri adından minnətdarlıqlarını bildirdilər. Sonra torpaqlarımızın ərazi bütövlüyü uğrunda həlak olmuş bütün şəhidlərimizin xatirəsinə dualar oxundu. Mərasimin sonunda Sumqayıt 1 saylı və Bərdə UGİM –in şagirdləri müzəffər Ali Baş Komandana, vətənə, şəhidlərimizə, əsgərlərimizə həsr olunmuş şeirlər söylədilər.


GÜNDƏM 19 iyn 2021, 17:50\nDemokrat.az xəbər verir ki , Demokratiya və İnsan Hüquqları Komitəsinin sədri, hüquq üzrə fəlsəfə doktoru Çingiz Qənizadə ilə söhbətimiz bu barədə oldu. O dedi:\nÇ. Qənizadə minalanmış ərazilərin xəritələrinin hələ də qaytarılmamasına susqunluq nümayiş etdirən bir sıra beynəlxalq təşkilatları da qınadı: “Özlərini insan haqlarının, haqq- ədalətin müdafiəçisi kimi göstərən bəzi beynəlxalq təşkilatların hələ də susması, Ermənistana ciddi təsir göstərməməsi təəccüb doğurur. Axı, BMT -nin və ATƏT- in təcrübəsində mina məsələsi mühüm yer tutur. Bununla bağlı həmin təşkilatlar, xüsusilə, BMT xeyli sənəd qəbul edib, tədbirlər keçirib. Deməli, bütün bunlar görüntü xatirinə edilibmiş. Dünya birliyinə də bəllidir ki, bütün münaqişələrdə, müharibələrdə minalardan xüsusi istifadə edilir. Bunu təkcə hərbçilərə qarşı yox, daha çox mülki insanlara, uşaq və qocalara qarşı yönəldirlər. Ermənistan da bu amansızlıqdan istifadə edir: “Təbii ki, Ermənistan qalan ərazilərin də mina xəritələrini vermək məcburiyyətində olacaq.Verməsələr, onlara baha başa gələcək. Onsuz da xəritəli- xəritəsiz Azərbaycan işğaldan azad edilmiş bütün əraziləri minalardan təmizləyəcək. Yaxşı olardı ki, yenidən prosesdə fəallaşmaq istəyən ATƏT-in Minsk qrupu ikili standartlara son qoysun. Əks- təqdirdə Ermənistanın başı üzərində yenə də “dəmir yumruğ”u görəcəklər”.(unikal.org)


BAL AYI TURLARI\nUnudulmaz bal ayı üçün Azərbaycanı seçin!\nYeni evlilərin toydan sonra əsas problemi bal ayı tətilinə yollanmaqdır. Bay ayına hansı ölkəyə yollanmaq, hansı oteldə dincəlmək, necə bir tətil planlaşdırmaq bu tip tətilin seçimində ən çox rastlanan suallardır. Əgər harda tətil keçirəcəyinizi planlaşdırmamısınızsa biz Sizə kömək edərik.\nŞərq və Qərb mədəniyyətinin ən yaxşı cəhətlərini özündə birləşdirən Bakı şəhəri öz romatik abu-havası ilə unudulmaz emosiyalar qazanacağınız, heç vaxt yaddaşlarınızdan silinməyəcək tətil üçün ən doğru seçimdir. Biz Sizə səbəbini izah edirik!\nŞəhərimizdəki otellər ən yaxşı tətil üçün ən xırda detalları nəzərə alaraq xidmət göstərməyə hazırdır.\nGözəl bir başlanğıc üçün otağa girdiyinizdə özəl otel hədiyyəsi ilə qarşılaşacaqsınız. Bu hədiyyə meyvə səbəti, şərab, şirniyyat və ya şampan ola bilər. O cümlədən, siz çiçək ləçəklərindən və yarpaqlardan özəl dekorasiya seçiminə üstünlük verə bilərsiniz.\nBundan əlavə səhər yeməyini otaqda keçirmək imkanı və başqa alternativ imkanlar təqdim olunur.\nBal ayının əvəz edilməzi romantik şam yeməyidir. Bir çox hallarda cütlüklərə verandada və ya onların istəklərinə uyğun şəhərin romantik restoranlarında şam etmək alternativi təklif olunur.\nQeyd edək ki, boş olduğu halda otel otaqlarının dənizə baxan, mənzərəli otaqları təsis edilir. Sizə xoş bir bal ayı ilə başlayan xoşbəxt bir evlilik həyatı arzulayırıq.\nDaha ətraflı məlumat üçün bizimlə əlaqə saxlaya bilərsiniz.


Aprelin 2-si Dünya Autizm Məlumatlandırma Günüdür - Uşaq Bilik Portalı\nAprelin 2-si Dünya Autizm Məlumatlandırma Günüdür\nƏsəb sisteminin inkişafının pozulması nəticəsində yaranan autizmə 3 yaşadək uşaqlarda rast gəlinir. Xəstəliyə üç əlamət- qarşılıqlı sosial əlaqələrin çatışmazlığı, kommunikasiyaya və maraq məhdudluğu və təkrarlanan davranış pozğunluğu əsasında diaqnoz qoyulur:\nAZƏRTAC xəbər verir ki, 2008-ci ildən başlayaraq hər il aprelin 2-i Dünya Autizm Məlumatlandırma Günü kimi qeyd edilir. Bu barədə BMT Baş Məclisi 2007-ci il dekabrın 18-də qətnamə qəbul edib. Həmin günün qeyd edilməsi xəstəlikdən əziyyət çəkənlərə kömək etmək və onların həyat səviyyəsinin yüksəltmək məqsədi daşıyır.\nM. Rzaquluzadə. Xan çinarın yarpağı


Kapital Bankda qanvermə aksiyası | Banco.az\nKapital Bankda qanvermə aksiyası\nKapital Bankın fəaliyyətə başlamasının 140 illiyi münasibətilə tədbirlər davam etdirilir. Respublika Talassemiya Mərkəzi ilə birgə Kapital Bankın Baş ofisində talassemiyalı körpələr üçün qanvermə aksiyası keçirilib. Aksiyada Kapital Bankın 100-dən artıq əməkdaşı iştirak edib.\nBankın İdarə Heyətinin sədri Rövşən Allahverdiyev uşaqların sağlamlığı məsələsinin cəmiyyət üçün həssas mövzu olduğunu və Kapital Bankın bu məsələni daim diqqətdə saxladığını bildirib: “Kapital Bank talassemiyalı körpələrlə bağlı əvvəllər də bir sıra layihələr həyata keçirib. Talassemiyalı körpələrin müalicəsinə yardım məqsədilə Bank özünün xüsusi affinity kartlarını da buraxıb. Kapital Bankın 140 illiyi münasibətilə keçirdiyimiz qanvermə aksiyası da bu layihələrin davamıdır”. R.Allahverdiyev aksiyaya qatılan bütün Kapital Bank əməkdaşlarına öz təşəkkürünü bildirib.\nAzərbaycanda ən böyük filial şəbəkəsinə malik olan Kapital Bank 89 filialı və 8 şöbəsi ilə hər zaman müştərilərin xidmətindədir. Bankın məhsul və xidmətləri barədə daha ətraflı məlumat almaq üçün www.kapitalbank.az saytına, 196 nömrəli Müştəri Xidmətinə və Bankın müxtəlif sosial şəbəkələrdə olan səhifələrinə müraciət etmək mümkündür.


2 iyun 2021 / 00:02 Baxış sayı: 112\nMillimizin baş məşqçisi Canni De Byazi Belarus yığmasına qarşı keçirəcəkləri oyundan öncə fikirlərini bölüşüb. Allsport.az xəbər verir ki, italiyalı mütəxəssis Minskdə baş tutan mətbuat konfransında öncə bunları söyləyib:\n“10 aydır birlikdəyik, həmişə istəyirik hücum futbolu oynayaq. Təbii ki, vaxtımız azdır. Çalışırıq bu az vaxtda maksimumu edək. Oynadığımız oyunlarda yaxşı futbol nümayiş etdirsək də, nəticə olmadığı üçün ürəkdən sevinə bilmirik. Daha diqqətli olmalıyıq, situasiyanı doğru qiymətləndirməiyik.\nBelarus millisi gənc komandadır, yeni baş məşqçiləri var. Yeni çalışdırıcının ilk oyunu olacaq. Rəqibi az tanıyırıq, bu da bizim işimizi bir qədər çətinləşdirir. Keyfiyyətli oyunçulardan təşkil olunub. Düzdür, son oyunda dünya sıralamasında ilk pillədə olan Belçika millisinə böyükhesablı məğlub olublar, amma bu, onların yaxşı, keyfiyyətli futbolçularının olduğu həqiqətini dəyişmir. Onu da qeyd edim ki, Belarus millisi də bizi hardasa 40 pillə qabaqlayır.\nTəxminən Türkiyə ilə oyunda şans verdiyim futbolçular meydanda olacaq. Təbii ki, müəyyən istisnalar qaçımazdır. Bəhlul Mustafazadə və Emil Bədəlov hazır olmadıqları üçün oynamayacaq. Türkiyə ilə müqayisədə buarada havanın hərarəti fərqlidir. İnanıram ki, bu amil daha çox mübarizə aparmağımıza kömək edəcək”.\nİyunun 2-də Minskdəki “Dinamo” stadionunda keçiriləcək Belarus – Azərbaycan oyununa Bakı vaxtı ilə 20:00-da start veriləcək.


RF XİN: Dağlıq Qarabağ münaqişəsinin tərəfləri ATƏT-in Minsk qrupunun köməyi ilə konkret tədbirlər hazırlamalıdırlar - DAILYKARABAKH.AZ-nin rəsmi saytı\n13 Dekabr 2018, 19:46 Ekspert rəyi\nDağlıq Qarabağ münaqişəsinin tərəfləri ATƏT üzvü olan ölkələrin Xarici İşlər Nazirləri Şurasının Milanda keçirilən iclası çərçivəsində ATƏT-in Minsk qrupunun həmsədr ölkələrinin, Azərbaycanın və Ermənistanın nümayəndə heyətləri başçılarının görüşündən sonra ATƏT-in Minsk qrupunun köməyi ilə konkret tədbirlər hazırlamalıdırlar.\nAZƏRTAC xəbər verir ki, Rusiya Xarici İşlər Nazirliyinin rəsmi nümayəndəsi Mariya Zaxarova bu fikri Moskvada keçirdiyi brifinqdə söyləyib.\nMariya Zaxarova qeyd edib ki, konkret tədbirlərin bütöv bir kompleksindən söhbət gedir. O deyib: “Bu tədbirləri hazırlamaq lazım gələcək. Münaqişə tərəfləri ATƏT-in Minsk qrupunun köməyi ilə bu məsələ ilə məşğul olmalıdırlar”.\nRF XİN-in rəsmi nümayəndəsi daha sonra bildirib ki, Milan görüşündən sonra intensiv dialoq aparılır. Rusiya tərəfi ATƏT-in Minsk qrupunun həmsədri kimi, “başlıca məqsədə nail olmağa yönəlmiş müsbət dinamikaya” kömək edəcək.\n“Başlıca məqsədi isə bilirsiniz, biz bu barədə dəfələrlə danışmışıq”, - deyən M. Zaxarova vurğulayıb ki, nazir Sergey Lavrovun Bakıya bugünkü səfəri zamanı Dağlıq Qarabağ münaqişəsinin nizamlanması məsələsi də müzakirə olunacaq.\nO deyib: “Rusiyalı nazirin regiona səfərləri zamanı Dağlıq Qarabağ münaqişəsinin nizamlanması məsələsi həmişə mərkəzi mövzulardan biridir. Nazir həm Bakıya, həm də Yerevana gedir. Bu da təbiidir, çünki bu, hər iki ölkə üçün mühüm məsələdir, Rusiya isə müvafiq prosesin həmsədridir”.


Tədbiri giriş sözü ilə YAP İsmayıllı rayon təşkilatının sədr əvəzi Sevil Əmədova açaraq qeyd edib ki, dahi öndər Heydər Əliyevin dövlətimizin inkişafı, xalqımızın həyat səviyyəsinin yaxşılaşdırılması istiqamətində apardığı uzaqgörən siyasət bu gün də öz bəhrəsini verməkdədir. 80-ci illərin sonu 90-cı illərin əvvəllərində dünyanın ən kasıb ölkələrindən sayılan Azərbaycan, bu gün artıq öncül mövqedədir. Əldə olunan yüksək göstəricələrin əsası ulu öndər Heydər Əliyev tərəfindən qoyulmuşdur. Möhtərəm Prezident cənab İlham Əliyev tərəfindən bu əsas üzərində daha böyük uğurlar əldə edilir.\nİsmayıllı Rayon İcra Hakimiyyətinin başçısı Mirdaməd Sadıqov çıxış edərək bildirib ki, hər bir dövlətin əsas funksiyalarından biri əhalinin sosial müdafiəsini təşkil etmək, daxili siyasətin sosial yönümlülüyünü ön planda saxlamaq, vətəndaşların sosial rifah halını daim yaxşılaşdırmaqdan ibarətdir. Banisi və qurucusu ümummilli lider Heydər Əliyev olan Azərbaycan dövlətinin əsas məqsədlərindən biri əhalinin sosial rifah halını yüksək səviyyəyə çatdırmaq, ölkəmizi dünyanın inkişaf etmiş dövlətinə çevirməkdir. Müstəqil Azərbaycanın dövlət quruculuğu yolunda əsas strateji hədəfləri müəyyən edərkən ümummilli lider Heydər Əliyev deyirdi: “Azərbaycan Respublikası öz dövlət quruculuğunda, sosial-iqtisadi problemlərin həllində tutduğu strateji yolla gedir. Bizim bu yolumuz Azərbaycanda demokratik-hüquqi, sivilizasiyalı dövlət qurmaqdan, demokratik prinsipləri gündən-günə inkişaf etdirməkdən, dünyanın əldə etdiyi bütün demokratik nailiyyətləri Azərbaycanda yaymaqdan, onlardan bəhrələnməkdən ibarətdir”.\nÖlkəmiz dövlət quruculuğu yolunda inamla irəliləyir. Möhtərəm Prezidentimiz respublikamızın dövlət siyasətinin mərkəzində Azərbaycan vətəndaşının, insana diqqət və qayğının dayandığını bəyan edir. Azərbaycanın 2003-cü ildən başlayan sürətli, dinamik inkişafı ölkəmizi bir sıra sosial-iqtisadi göstəricilərə görə MDB və Şərqi Avropa dövlətləri sırasında ön plana çıxarmışdır.\nPrevious O, bölgənin hərtərəfli inkişafına şərait yaratdı\nNext “Heydər Əliyev idarəetmə məktəbi”nin məşğələləri


Musa Qasımlıdan SƏRT SÖZLƏR: 25 ildə 25 yetimin qapısını açmayan bir deputatın... | Azsabah.com \nMusa Qasımlıdan SƏRT SÖZLƏR: 25 ildə 25 yetimin qapısını açmayan bir deputatın...\n“Koronavirus pandemiyasının dünyada yaratdığı ağır şəraitdən az itki ilə çıxan və pandemiyadan sonrakı mərhələ üçün uyğun tədbirləri alan, dünyaya örnək olan dövlət cənab Prezidentimizin rəhbərliyi altında Azərbaycan Respublikası oldu”.\nAzSABAH.COM xəbər verir ki, bunu millət vəkili Musa Qasımlı Milli Məclisdə çıxışı zamanı səsləndirib. O bildirib ki, həm əhalinin sağlamlığı qorundu, həm sosial məsələlərlə bağlı vacib addımlar atıldı, həm də iqtisadiyyatın gələcək planları üçün konkret planlar müəyyənləşdirildi: “Eyni zamanda cənab Prezidentimiz indiyə qədər olduğu kimi təkcə ölkə tarixində deyil, eyni zamanda beynəlxalq münasibətlər, dünya tarixində bir ilkə imza atdı. Azərbaycanı sədrıliyi ilə “Qoşulmama Hərəkatı”na daxil olan ölkələrin videokonfrans formatında keçirilən Zirvə görüşü bir daha göstədi ki, ölkəmizin təcrübəsindən öyrəniləsi çox şey var.\nÜçüncüsü, yaranmış şəraitdən həm ölkə daxilində, həm də xaricdə oturub siyasi alver məqsədi ilə istifadə edənlər ölkə səviyyəsində və yerli səviyyədə dövlətimizin gördüyü tədbirləri, yardım kampaniyasını heç bir əsas olmadan gözdən düşürərək, bütövlükdə gələcəkdə bunu hakimiyyətin üzərinə yıxmağa çalışanlar, öz şəxsi maraqları və haqq-hesabları naminə dövlətin ümumi siyasətinin üstünə kölgə salanlar bilməlidirlər ki, Azərbaycanda dövlət hər şeyi görür. Qədimdə deyərdilər: “dövlət görür”. Amma indi dövlət həm görür, həm eşidir, həm yazır, həm şəklini çəkir, həm də oxuyur. Hesab edirəm ki, dövlət orqanlarının üzərinə qətiyyən kölgə salmaq olmaz. Birmənalı şəkildə bildirmək istəyirəm ki, yardım kampaniyasının şəffaf, ədalətli, halallıqla təşkil edildiyi rayonlardan biri Yardımlı rayonudur və buna görə də, seçicilərim adından Mehriban xanım Əliyevaya dərin təşəkkürümü bildirirəm.\nTəkcə fond tərəfindən deyil, Həmkarlatr İttifaqı Konfederasiyası, icra hakimiyyəti və digər qururmlar tərəfindən yardım edilib və yardımlar konkret olaraq hər bir ünvana çatdırılıb”.\nDigər məsələ barədə də çıxış edən millət vəkili daha sonra “nəşrlərin beynəlxalq mübadiləsinə dair YUNESKO-nun konvensiyasına Azərbaycan Dövlətinin qoşulmasına dair cənab Prezidentimizin imzası ilə qanun layihəsinin lehinə səs verəcəyəm”, - deyə bildirib: “Hesab edirəm ki, bu konvensiyaya qoşulmaqla biz əhəmiyyətli bir addım atırıq. Ölkəmizin bir sıra məsələləri həll etməsinə şərait yaranır. Məlumat üçün bildirim ki, 70-ci illərdə Azərbaycan dünyanın 100-dən çox ölkəsi ilə kitab mübadiləsi edirdi. Lakin 80-ci illərin sonu 90-cı illərin əvvəllərində nəşriyyat işi ölkədə gedən bütün proseslər fonunda geriyə getdi, iflasa uğradı və bizim ədəbiyyatımız dünya kitabxanalarına gedə bilmədi. Bu işlə məşğul olanlar tamamilə başqa məqsədlərlə məşğul olmağa başladılar.\nBunun ən çox ziyanı Azərbaycana dəydi. Çünki Ermənistanın təcavüzü nəticəsində yaradılmış Dağlıq Qarabağ münaqişəsi haqqında həqiqətlərin dünyaya çatdırılmasının ən vacib yollarından biri bağlanmış oldu. Hansı ki, bunu sovet dövründə məlum qurum həyata keçirirdi. Bu həyata keçirilmədi. Bu yolun açılmasında ilk addım heç bir mübaliğəyə yol vermədən demək lazımdır ki, YUNESKO-nun xoşməramlı səfiri hörmətli Mehriban xanım Əliyevanın sayəsində təşklatla əməkldaşlığın genişləndiriıməsi nəticəsində atıldı. Azərbaycan mədəniyyəti dünyada daha geniş təbliğ olunmağa başladı. Konvensiyaya qoşulmaqla ölkəmizdə nəşr olunan konvensiya xarakteri daşımayan kitab, jurnal və qəzetlərin xarici ölkələrin kitabxanalarına və elm mərkəzlərinə göndərilməsi imkanı yaranacaq. Xüsusən elektron kitab sistemi inkişaf edəcək.\nMəşhur kitabxanaların kataloqlarına Azərbaycan kitabları daxil ediləcək. Ermənistanın ölkəmizə qarşı hərbi təcavüzü, bütövlükdə Azərbaycan haqqında həqiqətlər dünyaya yayılacaq. Eyni zamanda xaricdə Azərbaycan üzrə tədqiqat aparan azərbaycanşünas alimlərin işinə yarayacaq. Konvensiyaya qoşulmaq həmçinin ölkəmizdə nəşriyyatların da işlinə təsir edəcək, onlar nəşrlərini beynəlxalq standartlara uyğun buraxmalı olacaqlar”.\nMillət vəkili həmçinin deputat Sabir Rüstəmxanlının səsləndirdiyi ittihamlara da cavab verib: “Sonda bir məsələyə münasibət bildirməyi də özümə borc bilirəm. 25 il deputatlıq müddətində 25 yetimin qapısını açmayan bir şəxsin seçici, millət, xalq adından danışmağa mənəvi haqqı yoxdur və miskin görünür”.


Ziyafət Əsgərov: ‘Azərbaycan böhranda da iqtisadiyyatını inkişaf etdirib’\n2022, 24 May, çərşənbə axşamı, Bakı vaxtı 22:49\n“Hazırda Azərbaycanda vətəndaş və insan haqlarının qorunması istiqamətində mühüm addımlar atılır”.\nBunu Milli Məclis sədrinin birinci müavini Ziyafət Əsgərov deyib. APA-nın xəbərinə görə, o, noyabrın 24-də Bakıda “Türkdilli Ölkələrin Parlament Assambleyasına üzv ölkələr son 25 ildə” mövzusunda keçirilən konfransda çıxış edib.\nZ. Əsgərov bildirib ki, Azərbaycan dünyada uğurlu inkişaf yolu ilə gedən ölkə kimi tanınır.\n“Azərbaycan son dövrlər iqtisadi böhranın baş verdiyi bir şəraitdə də iqtisadiyyatını inkişaf etdirə bilib. Azərbaycan dinlərarası münasibətlərdə dünya ölkələrinə nümunə kimi göstərilir”, deyən Z. Əsgərov Azərbaycanın müstəqilliyinin ilk illərində çətin dövr yaşadığını söyləyib.\nBuna da bax: «Hakimiyyət özünü beynəlxalq aləmin hədəfinə gətirir»\n“Azərbaycan xalqı çətin sınaqlarla üzləşməklə yanaşı, parçalanmaq təhlükəsini yaşadı. Ölkəmizin müstəqilliyi ulu öndərin hakimiyyətə qayıdışı ilə qorunub saxlanıldı”, o, bildirib.


Oğuzda maşın ağaca çırpıldı: Sürücü öldü - FOTO - son xeberler\nAPA-nın məlumatına görə, hadisə bu gün Oğuz-Xaçmaz avtomobil yolunda qeydə alınıb.\nHərəkətdə olan VAZ-2199 markalı minik avtomobili idarəetmədən çıxaraq ağaca çırpılıb.\nQəza zamanı sürücü hadisə yerində ölüb.\nAvtomobildə olan sərnişin isə ağır xəsarət alıb. Faktla bağlı araşdırma aparılır.\nSosial Baxılıb: 994 Tarix: 27 noyabr 2021


Biz Azərbaycan torpaqlarını işğal etmişdik - İrəvan küçələrində fərqli əhval-ruhiyyə - VİDEO - ednews.net\nTürkiyə silah nəhənginin dövriyyəsi 1 milyardı keçdi\n27.09.2021 11:57 Münaqişələr A- A A+\nErmənistanın keçmiş prezidentləri Robert Koçaryan, Sej Sarqsyanın nəzarətində olan, eləcə də ayrı-ayrı millətçi, terrorçu qruplara xidmət edən kütləvi informasiya vasitələri revanşizm, növbəti müharibə, erməni ruhu barədə nağıllar danışsa da, sadə ermənilər acı həqiqəti anlamağa başlayıblar. Onlar bu cür revanşizm çağırışlarının ölkənin sonuna gətirəcəyini aydın başa düşürlər.\nArtıq iş o yerə çatıb ki, sadə ermənilər açıq şəkildə Ermənistanın Azərbaycan torpaqlarını işğal etdiyini, bu torpaqların vaxtında dinc, danışıqlar yolu ilə qaytarılmamasının sonda qanlı müharibə ilə başa çatdığını deyirlər. İrəvan küçələrində jurnalistlərlə danışan ermənilər növbəti müharibənin onların sonu olacağını etiraf edirlər.\nBundan başqa, ermənilər etiraf edirlər ki, müharibə vaxtı Azərbaycan Xankəndini belə, almaq iqtidarında olsa da, dayanıb. Şuşa isə bəzilərinin iddia etdiyi kimi döyüşsüz təslim edilməyib, şəhər uğrunda ağır döyüşlər gedib və Azərbaycan ordusu Şuşanı azad edib.\nİrəvan sakinləri Paşinyanı Azərbaycanla sülh danışıqları, sülh müqaviləsi üzərində düşünməyi və xalqı böyük bəladan xilas etməyə çağırıblar.\nEDNews.net İrəvan küçələrində çəkilən reportajı təqdim edir:


REKORD.AZ | İDMAN - XƏBƏR SAYTI Qriqorçukla Deriberinə bir oyunluq cəza kəsildi...\nQriqorçukla Deriberinə bir oyunluq cəza kəsildi\nTarix: 07.02.17 12:02 Yazar: Oxunub: 190 dəfə\nBu gün AFFA İntizam Komitəsinin növbəti iclası keçirilib. Rekord.az xəbər verir ki, aparılan müzakirələrdən sonra Topaz Premyer Liqasının 16-cı turunun oyunları ilə bağlı aşağıdakı qərarlar çıxarılıb:\nAZAL – “Qarabağ” matçının 45+3-cü dəqiqəsində AZAL-ın futbolçusu Sadio Tounkara ikinci sarı vərəqə alaraq meydançadan kənarlaşdırıldığı üçün 1 oyun cəzalanıb, klubu 200 manat cərimə olunub.\n“Qəbələ” – “Neftçi” matçında “Qəbələ”nin 4 futbolçusu sarı vərəqə ilə cəzalandığı üçün klub 800 manat cərimə olunub. Oyunun 90+1-ci dəqiqəsində “Qəbələ”nin baş məşqçisi Roman Qriqorçuk və “Neftçi” klubunun məşqçisi Aleksandr Deriberin texniki zona qaydalarını pozduqlarına görə hər iki məşqçi 1 oyun cəzalanıb, “Qəbələ”nin baş məşqçisi bu halı ikinci dəfə təkrarladığı üçün klubu 1600 manat, “Neftçi” isə 800 manat cərimə olunub.\n“Zirə” – “Kəpəz” matçında “Zirə”nin 5, “Kəpəz”in 4 futbolçuları sarı vərəqə ilə cəzalandıqları üçün hər iki klub 800 manat cərimə olunub. Oyunun 28-ci dəqiqəsində “Zirə”nin futbolçusu Meza Colli və oyunun 90+3-cü dəqiqəsində “Kəpəz”in futbolçusu Renan Da Silva aqressiv davranışa görə birbaşa qırmızı vərəqə alaraq meydançadan kənarlaşdırıldıqları üçün hər iki futbolçu 2 oyun cəzalanıb, klubları 1600 manat cərimə olunub.\nƏvəzedici heyətlərin 16-cı turunun “Qəbələ” – “Neftçi” matçının 78-ci dəqiqəsində “Neftçi”nin futbolçusu Vüsal Hüseynov ikinci sarı vərəqə alaraq meydançadan kənarlaşdırıldığı üçün 1 oyun cəzalanıb, klubu 100 manat cərimə olunub.


bakıda ev almaq istəyirəm / 407837 elan tapıldı\nXirdalanda Icraya Gunay sadliq ev ine yaxin 2 sotda 2 mertebeli 5 otaqli tam temirli genis heyetli ev satilir.Qaz su isiq daimidi.Sened kupca.\nSatılır 5 otaqlı 6.5 m2 həyət evi Koroğlu Parkı\nTecili pula ehtiyacim oldugundan ev i deyerinden ucuz qiymete satiram.Ev Yeni Ramana esas yola yaxin erazide yerlesir. 6.5sotun icinde tikilmis ev 2mertebeli ev 5otaqdan ibaretdir. Genis balkonu,iki masinliq qaraji ve gen...\nSatılır 8 otaqlı 250 m2 həyət evi Buzovna\nxezer rayonu buzovna qesebesi esas yoldan 100 metr mesafede 5sotda 4 spalni bir zal metbex 2 sanuzel sagaida bir spalni metbex sanuzel balaca zal yuxarida bir boyuk zal 3 spalni bir sanuzel heyetde naves.heyetin yeri tam...\nKUPCHALI ve Qazli Menziller...3134)Masazir qesebesi,Yeni Baki yashayish kompleksinde, 9 mertebeli binanin 7-ci mertebesinde , umumi yashayish sahesi 66 kv. metr olan 3 otaga duzelme menzil satilir. binada qaz, su, ishlq ...\nİcarəyə verilir 6 otaqlı 245 m2 villa İsmayıllı\nBu həyət ev i İsmayıllı Rayonunda Təbiət Qoynunda Küpüc dağının ətəyində, “Əla təmirli 6 otaqlı ev də 3-4 ailə yerləşə bilər. Otaqlarda ,stol, stul, divan, digital tel ev izor, WIFI internet, soyuducu və paltaryuyan maşın v...\nSaray qəsəbsəində 25 sot torpaq sahəsi və içərisində 2 mərtəbəli təmirsiz ev satılır. Hər bərtəbə 3 otaqlıdır və 156 kvadratmetrdir. Ümumilikdə 6 otaq 312 kvadratmetrdir. Ev şəxsi istifadə üçün keyfiyyətli və zövqlə inşa...\nSatılır 3 otaqlı 122 m2 yeni tikili 28 May m.\nNesimi rayonu,Azadliq pr ve Henife Elesgerov kucesi, 28 may metosu,Koroglu parkinin yaninda , Koala parkinin yaxininda yerleshen, 16 mertebeli binanin 10-ci mertebesinde 2 otaqdan 3 otaqa duzelme 122 kv m2 sahesinde olan...\nMerdekan qesebesinde, tam infrastrukturlu ve pristijli bir mekanda, 16 sotun icinde inşa edilmiş umumi sahesi 600 kv-m olan 3 mertebeli 7 otaqli bag ev i satilir! Evin tikintisində keyfiyyətli tikinti materiallarından ist...\n✔Səbayıl rayonu,Elmer və içərişəhər mt/s-na, Nərimanov heykəlinə yaxın ,5mərtəbəli binanın 5 ci mərtəbəsində 2 otaqlı əla təmirli ümumi sahəsi 70 kvadratmetr olan mənzil kirayə verilir.Mənzilin yaşamaq üçün hər bir şərai...\nipoteka evler 2018bakıda kiraye evbakida heyet evlerinin satisiev elanlari bakidayeni yasamalda heyet evi satilirkiraye evler 350 aznbakida ev elanlari 2014yasamalda kiraye ev ucuzdasinmaz emlak elanlarigenclikde 1 otaqli kiraye evler


AZAL Londona müntəzəm reyslərin sayını artırır\n"Azərbaycan Hava Yolları" QSC (AZAL) qış cədvəlinin qüvvəyə minməsi ilə əlaqədar Bakıdan Londona müntəzəm reyslərin sayını artırır. "Azərbaycan Hava Yolları" QSC-nin mətbuat xidmətindən Milli.Az-a verilən məlumata görə, hazırda aviaşirkət Heydər Əliyev Beynəlxalq Hava Limanından Britaniya paytaxtının əsas hava limanı - Hitrou aeroportuna həftədə beş reys həyata keçirir. Oktyabrın 30-dan başlayaraq uçuşlar hər gün həyata keçiriləcək.\nŞənbə günləri Heydər Əliyev Beynəlxalq Hava Limanından uçuş Bakı vaxtı ilə saat 18:25-də, Hitrou Beynəlxalq Hava Limanına çatma isə yerli vaxtla saat 20:25-də olacaq. Londondan uçuş yerli vaxtla saat 21:50-də, Bakıya gəlmə isə Bakı vaxtı ilə saat 07:20-də olacaq. Qalan bütün günlər üzrə Bakıdan uçuş saatı 19:05-də, Londona gəlmə saat 21:05-də, Londondan uçuş saatı 22:05-də, Bakıya gəlmə isə saat 07:35-də olacaq.\nQeyd edək ki, Londona reyslər üç sinifli - ekonom, Comfort-klub və VIP-klub - salonlarla təchiz edilmiş müasir "Boeing-787 Dreamliner" təyyarəsində həyata keçirilir.\nHələ də proqramın iştirakçısı olmayanlar üçün http://ffj2.loyaltyplus.aero/j2loyalty/register.jsf?lang=az istinadı üzrə qeydiyyatdan keçməyi təklif edirik.\nAviabiletlətin əldə edilməsi məsələləri üzrə və ətraflı məlumat almaq üçün aşağıdakı telefon nömrəsinə müraciət etmək lazımdır:


Nazir İnam Kərimov Azərbaycan Dövlət Aqrar Universitetində təhsilin təşkili prosesi ilə tanış olub | Aqrar Tədqiqatlar Mərkəzi\nKənd Təsərrüfatı naziri İnam Kərimov 2019/2020 tədris ilinin başlanması münasibətilə Azərbaycan Dövlət Aqrar Universitetində (ADAU) tələbələrlə görüşüb. Görüşdə Gəncə Şəhər İcra Hakimiyyətinin başçısı Niyazi Bayramov, nazirliyin müvafiq strukturlarının rəhbərləri iştirak ediblər.\nTədbiri giriş sözü ilə açan İnam Kərimov bildirib ki, Azərbaycan Respublikasının Prezidenti cənab İlham Əliyev tərəfindən aqrar sahənin inkişafı prioritet istiqamətlərdən biri kimi elan edilib. Kənd təsərrüfatının inkişafı üçün dövlət tərəfindən dəstək tədbirləri həyata keçirilir, fermerlərə subsidiyalar və güzəştli kreditlər verilir: “Həyata keçirilən tədbirlər nəticəsində aqrar sahədə inkişaf tempi davam edir. Dövlət tərəfindən göstərilən dəstək nəticəsində bu ilin ilk 6 ayı ərzində əvvəlki ilin müvafiq dövrü ilə müqayisədə kənd təsərrüfatının ümumi istehsal həcmi 13 faiz artıb”.\nKənd təsərrüfatının intensiv inkişafının peşəkar kadrlardan birbaşa asılı olduğunu deyən nazir qeyd edib ki, aqrar sahənin təməl şərtlərindən biri savadlı, müasir dünyagörüşlü mütəxəssislər yetişdirməkdir: “Aqrar sahə dövlət dəstəyi ilə yanaşı, bu sahədə çalışan insanların, fermerlərin əməyi sayəsində inkişaf edir. Bütün dünyada olduğu kimi, Azərbaycanda da aqrar sahədə məhsuldarlığın artmasına imkan verən müasir texnika və texnologiyalardan səmərəli istifadə etmək bacarığına malik peşəkar kadrlara ehtiyac getdikcə artır. Məhz bu baxımdan zəngin tarix və ənənələrə malik, yüksək ixtisaslı kənd təsərrüfatı mütəxəssisləri hazırlayan Azərbaycan Dövlət Aqrar Universiteti ali təhsil məkanında xüsusi yeri və çəkisi ilə seçilir. Bu gün aqrar ixtisas və peşələr ən çox nüfuz qazanan ixtisaslardan sayılır. Azərbaycanda ən çox tələb olunan ixtisaslar aqrar sahə ilə bağlıdır. Son illər ərzində Azərbaycan Respublikasının Prezidenti cənab İlham Əliyevin kənd təsərrüfatı sektoruna, aqrar təhsil və elminə diqqəti və qayğısı sayəsində Universitetin maddi-texniki bazası əhəmiyyətli dərəcədə möhkəmləndirilib, tədris korpusları əsaslı təmir olunub, yeni təsisatlar qurulub. Universitetdə aqrar sahədə çalışan yüksək ixtisaslı kadrların yetişdirilməsi üçün bütün şərait mövcuddur”.\nİnam Kərimov ADAU-nun Mühəndislik fakültəsinin əsaslı təmir olunmuş mərtəbəsi, “Erasmus+” proqramı çərçivəsində “Nizami” layihəsi üzrə doktorant mərkəzi, Elektron Energetika Laboratoriyası, Təlim-Məsləhət Mərkəzi, Biotexnologiya və biokimya laboratoriyası, Bitkiçilik auditoriyası, Baytarlıq Təbabəti və Zoomühəndislik fakültəsində elmi-tədqiqat, balıqyetişdirmə laboratoriyalarına baxış keçirib. Yeni fəaliyyətə başlayan ADAU TV internet televiziyasının studiyası ilə tanış olan nazir kollektivə uğur diləyib. Daha sonra İ.Kərimov 1034 yerlik Tələbə Evində tələbələr üçün yaradılan şəraitlə tanış olub. Nazir Aqrotexnologiya fakültəsinə, Magistr Hazırlığı Mərkəzinə, Aqrar İqtisadiyyat fakültəsinə, eləcə də tədris-təcrübə təsərrüfatında heyvan kəsimi məntəqəsinə, tədris-təcrübə fermasına baş çəkib. Təsərrüfatda görülən işlər, tələbələrin təcrübi biliklər əldə etməsi üçün yaradılan şərait barədə nazirə məlumat verilib. İnam Kərimov ADAU-nun tədris-təcrübə təsərrüfatının maddi-texniki bazasının təkmilləşdirilməsinin daim diqqət mərkəzində saxlandığını deyib.\nKənd Təsərrüfatı naziri, həmçinin ADAU-nun yeni tədris korpusunun tikinti işləri ilə maraqlanıb.\nATM-in əməkdaşı "Biznes Azərbaycan"a danışdı - VİDEO\nATM-in direktor müavini “ATV səhər”in qonağı oldu - VİDEO\nATM-in direktoru AZTV-nin “İqtisadiyyat xəbərləri”ndə - VİDEO


Leoni Mergenin "Qarabağ kolleksiyası" Berlində təqdim edilib (FOTO)\nLeoni Mergenin "Qarabağ kolleksiyası" Berlində təqdim edilib (FOTO)\nMədəniyyət 1 Fevral 2017 13:20 (UTC+04:00)\nYanvarın 31-də Almaniyanın paytaxtı Berlində keçirilən “L’Oreal Professionnel” brendinin illik tədbirində gənc almaniyalı dizayner Leoni Mergenin öz gözəlliyi ilə ictimaiyyətin diqqətini çəkən yeni “Qarabağ kolleksiyası” şirkətin iki yüzə yaxın nümayəndəsindən ibarət özəl auditoriya qarşısında təqdim edilib.\n“L’Oreal” 22 milyard avro gəliri və 77 min işçisi olan dünyanın ən böyük kosmetika şirkətidir. Bu kolleksiyada Qarabağ mövzusu və mədəni irsi təqdim olunub.\nBu il yanvarın 18-də Berlində “Mersedes Benz Moda Həftəsi” çərçivəsində Avropa Azərbaycan Cəmiyyətinin (TEAS) dəstəyi ilə Leoni Mergenin yüksək dəyərləndirilmiş “Qarabağ kolleksiyası” ictimaiyyət və moda aləminə təqdim edildikdən sonra “L’Oreal Professionnel” tərəfindən ozünün illik tədbiri üçün seçilib. Leoni hazırkı kolleksiyasını Azərbaycanın zəngin mədəni irsindən ruhlanaraq ərsəyə gətirib. Bu kolleksiya Azərbaycanın Qarabağ regionunun ənənəvi geyimlərindən ilhamlanan silsilə parçalarından ibarətdir. Ansambllarda ölkənin məşhur parçalarını xatırladan bəzəklər həm kişi, həm qadın geyimi görünüşünü yaradan yaxaları və qollu çuxalar təqdim olunub. Tarixi İpək Yolunda birləşdirici mərkəz və atçılıq sahəsində lider olmuş Azərbaycanın irsi Leoninin kolleksiyasında mühüm rol oynayır. Atçılığın təsiri ilə yaradılmış dəri aksessuarları və mürəkkəb ipək elementləri onun dizayn variasiyalarında aydın görünür.\nAvropa Azərbaycan Cəmiyyətinin sədri və təsisçisi Tale Heydərov bildirib: ““Qarabağ kolleksiyası TEAS üçün çox maraqlı layihədir və biz gənc berlinli dizayner Leoni Mergenin Azərbaycan mədəniyyətindən ruhlanan moda kolleksiyasını dünya auditoriyası qarşısında təqdim etmək və və bu layihəni dəstəkləməkdən məmnunuq. Beynəlxalq media məkanında yüksək səviyyədə işıqlandırılan və geniş auditoriyanın diqqətini cəlb edən “Qarabağ kolleksiyası” nın təqdimatı çərçivəsində Dağlıq Qarabağın Ermənistanın işğalı altında olduğunu göstərmək və milli mədəni irsimizi qorumaq üçün çox gözəl imkandır.”


Ekoloji uyğunluq - Mazda CX-9 | Mazda Azərbaycan\nMazda CX-9. Yaponiya istehsalı\nEffektivlik və ekolojilik\nMazda CX-9-un maksimum effektiv olması üçün biz bir sıra innovativ həlləri işləyib hazırlamışıq. Bu həllər məhsuldarlığa ziyan vurmadan, xeyli qənaət etməyə imkan verir. Avro-5 ekoloji standartına uyğun olan Skyactiv-G mühərrikləri yanacaq effektivliyinin ən yaxşı göstəricilərindən birini nümayiş etdirir və CO2 tullantılarının aşağı səviyyədə olmasını təmin edir. Eyni zamanda onlar əla idarəetmə dinamikasını təmin etməklə, maksimal məmnunluq bəxş edir\nYeni avtomatik transmissiya\nMazda CX-9 üçün 6 pilləli avtomat ötürmələr qutusu sıfırdan işlənib hazırlanmışdır – yeni konstruksiya onun səmərəliliyini, uzunömürlülüyünü və çevikliyini artırdı. Əvvəla, Mazda CX-9-da ötürmələr qutusu idman rejimi ilə təchiz edilmişdir. Bu rejimdə “aşağı” ötürmə tez, akselerator pedalına reaksiya isə xətti və intensiv baş verir.


Şabranın ən ağır seyidi haqqında bilinməyənlər - Atalığı Ağ Seyidi niyə öldürmək istədi? - FOTOLAR | Mynews.az\nŞabranın ən ağır seyidi haqqında bilinməyənlər - Atalığı Ağ Seyidi niyə öldürmək istədi? - FOTOLAR\nƏsl adı Mirələkbər olub. 1915-ci ildə Xaçmazın Çarxı kəndində dünyaya gəlib. Ana tərəfi əslən cənubi Azərbaycandan olub. Ailənin ilk övlad olan Mir Ələkbər iki bacının qardaşı idi. Atası İsmayıl seyid olub. Həmişə ağ libas geyinərdi. Ona görədir ki, oğlu Mir Ələkbəri də Ağ Seyid deyə çağırardılar. Ağ Seyid Mir Ələkbər ağanın 14 övladı olub. O vaxtlar insanların tibbi savadı olmadığına görə, Ağanın 6 övladı hələ uşaq ikən dünyasını dəyişib. 8 övlad böyüdüb, onlardan ən böyüyü Mir İsmayıl 2007-ci ildə dünyasını dəyişib. Hazırda 7 övladı Fatimə, Mirqafar, Mirsaleh, Mirsahib, Ünbül, Həbibə və Səhra həyatdadırlar.\nFatimə ana ilə görüşməmişdən bir gün əvvəl icazə almalı olduq. Həyatın acı üzlərini görmüş bir insanın sorğu-suala halı varmı, yoxmu əvvəlcə bunu bilməliydik. Nəvəsi Bəhruzu çox istədiyindən, ona yox deyə bilməzdi. Sözsüz ki, bizi çox gözəl şəkildə qarşıladı.\n“Nənəm Fatimə əslən İrandan idi. Repressiyadan qabaq köçüb Xaçmazın Çarxı kəndinə gəldilər. Onda atam hələ dünyaya gəlməmişdi, anamın qarnında idi. 4-5 ildən sonra babam Seyid İsmayıl rəhmətə getdi, nənəm Şeyda adlı biriylə ailə qurdu. O da evə gələndən atama gün verib, işıq vermirdi. Babam seyid olduğuna görə rəhmətliyin evinə tez-tez gəlib cəddinə pənah gətirirdilər. Hər gələn ənam, bəxşiş verib gedərdi. Həmin bəxşişlər də babamın cəddini ötürdüyü atam Seyid Mir Ələkbərə verilirdi. Şeyda atası da buna göz yuma bilmirdi, bala. Nəfsi o qədər güc gəldi ki, axırda atamı öldürmək istədi. Sonra da bilirsiniz də. Atam bu müsibətdən xilas olandan sonra Şeyda çox yaşamadı, öldü. Bilirsən, bala, hərdən fikirləşirəm ki, bu da atamın seyidliyindən olub. Allah sevimli bəndəsini belə amansızıqlardan qoruyurub hər zaman. Daha sonra Məmmədqulu adlı bir kişi vardı kəndimizdə, nənəmi çox istəyirdi, onunla evləndi. Hökümə xanımın Məmmədquludan 3 övladı dünyaya gəldi. Hazırda onların ikisi sağdı, İranda yaşayır. Bunları anam mənə danışardı”.\n"Lüt soyunub bədənimi sizə göstərəcəyəm" - Şouda qalmaqallı açıqlama - FOTOLAR\nSosial evlərlə bağlı izdiham - FOTO


Sağalan insanların 10 faizində bir il sonra da “Covid-19”un izi özünü göstərə bilər | TRT Azerbaycan\nSağalan insanların 1...\nSağalan insanların 10 faizində bir il sonra da “Covid-19”un izi özünü göstərə bilər\nBu barədə Yaponiyanın Səhiyyə, Əmək və Sosial Təminat Nazirliyinin mütəxəssisləri apardıqları tədqiqatların nəticələrinə əsasən bildiriblər\n09.05.2022 ~ 22.05.2022\n“Covid-19” virusuna yoluxan insanların 10 faizində bu xəstəliyin izi özünü hətta bir il sonra da göstərə bilər”. Bu barədə Yaponiyanın Səhiyyə, Əmək və Sosial Təminat Nazirliyinin mütəxəssisləri apardıqları tədqiqatların nəticələrinə əsasən bildiriblər.\nYaponiya mütəxəssisləri qeyd edirlər ki, xəstəliyin izi özünü əsasən əzələ kütləsinin azalmasında göstərir. Bu hal həmin xəstələrin 7,4 faizində müşahidə olunur.\nEyni zamanda bildirilir ki, koronavirusa yoluxanların 4,4 faizində nəfəs çatışmazlığı, 3,5 faizində isə yuxululuq halları özünü göstərir.\nƏlavə olaraq qeyd edilir ki, tədqiqatlarda 2020-ci ilin sentyabrından 2021-ci ilin iyulunadək koronavirusun ağır formasına yoluxan 693 nəfər iştirak edib.\n“Zaman keçdikcə simptomların davam etməsindən şikayət edənlərin sayının azalmasına baxmayaraq, bəzi xəstələrdə xəstəliyin təsiri hələ də müşahidə edilir”, - deyə nazirliyin tədqiqatçılar qrupunun rəhbəri Akihito Yokoyama bildirib.\nHəmçinin qeyd edilir ki, xəstəliyə yoluxanların 5,1 faizinin ciyərlərində tomoqrafiya zamanı müxtəlif dərəcəli xəsarətlər müşahidə olunur.\nEtiketlәr: #Covid-19-dan sağalan insanlar yenə bur xəstəliyə tutula bilərmi


Qeydiyyata alınan dini icmaların sayı » INFORM.az - Information Portal\nINFORM.az » Din » Qeydiyyata alınan dini icmaların sayı\n31.07.2015 / 22:07\nAzərbaycanda bu il dövlət qeydiyyatına alınan dini icmaların sayı açıqlanıb.\nDini Qurumlarla İş üzrə Dövlət Komitəsində bu ilin 6 ayının yekunlarına həsr olunan kollegiya iclasında bildirilib ki, dini qurumların dövlət qeydiyyatına alınması prosesi cari ilin altı ayında da davam etdirilib, onların ümumi sayı 632-yə çatıb.\nÖtən dövrdə 672 adda dini məzmunlu ədəbiyyata baxılıb, dini dözümsüzlüyü, ayrı-seçkiliyi və radikallığı təbliğ edən 147 adda kitabın ölkəyə idxalının və yayılmasının qarşısı alınıb.\nKollegiyada həmçinin qeyd olunub ki, cari ilin birinci yarısında ölkədə dini durumun təhlili həyata keçirilib, zərərli dini cərəyanların təbliğat üsul və metodlarının analizi, bu cərəyanların təbliğində geosiyasi amillərin rolu, zərərli cərəyanların ölkədə yayılma coğrafiyası və hədəfə aldığı sosial bazanın xarakterik cəhətləri, eləcə də bütün bunlardan yarana biləcək mümkün təhdidlər araşdırılıb, həmçinin ayrı-ayrılıqda fərqli din və məzhəblərə mənsub cərəyan ardıcıllarının etiqad baxışlarının davranışlarındakı təzahür formaları təhlil edilib.\nRegionlarda vətəndaşların qəbul günləri qrafikinə uyğun olaraq respublikanın 6 bölgəsində vətəndaşlar Komitə sədri tərəfindən qəbul edilib. Qəbul zamanı qaldırılan məsələlərin bəziləri yerində həll edilib, bəziləri isə nəzarətə götürülərək həlli istiqamətində müvafiq iş aparılıb.\nDərmanlara və dini materillara nəzarət markası\n30 iyul / 10:36


Müqəddəs qanın töküldüyü torpaq... » Gunpress.az\nTarix: 20-11-2020 16:48\nAta, uğrunda canını fəda etdiyin Ağdam düşmən tapdağından azad olundu. Daha sənin və minlərlə döyüş yoldaşının qanı töküldüyü o torpaq erməni əsgərinin ayağı altında əzilmir.\nDüz 26 il 9 gün sonra müzəffər Azərbaycan əsgəri Ağdamda şanlı bayrağımızı ucaltdı. İndi ruhunuz rahat olar. Daha məzarındakı şəkildən mənə üzgün, narahat, bir az da gileyli baxmazsan. Yəqin ki, hər dəfə Şəhidlər Xiyabanına sizləri ziyarətə gələndə nə qədər boynubükük, aciz, çarəsiz olduğumu hiss edirdin. Çox çarəsiz idim...\nNə edim, atamın qisası alınmayıb, yurdum tapdaq altında qalıb, sənin qanın tökülən torpağa düşmən ayağı dəyir və mən, eləcə də biz çarəsiz idik. Biz bu çarəsizliyi çox çəkdik. Dözülməz bir hiss idi, amma dözdük. Bu illər ərzində Dövlət Babanı da çox qınadım, sitəm etdim. Niyə axı? Niyə biz bu çarəsizliklə yaşamalıyıq? Axı, biz çarəsiz olacaq xalq, dövlət deyilik? Bu suallar hər zaman içimi yeyirdi...\nVə nəhayət o qərar verildi. Şanlı Azərbaycan Ordusu birinci Qarabağ savaşında açdığınız çığırla zəfərə yürüdülər. Hansı ki, Siz o cığırla cənnətə yürümüşdünüz. O alınmaz qala – Şuşa düşməndən yalın əllə geri alındı. Tarix yazdı xələfləriniz. Yəqin ki, artıq o qəhrəman oğulların bir qismi ilə artıq Şəhidlər Diyarında – cənnətdə görüşmüsünüz. Güman ki, qələbə müjdəsini də onlar veriblər sizə. İndi ən böyük çal-çağır Sizin diyardadır, cənnətdə.\nBəzən elə ürəyimdən keçir ki, Sizin yanınızda olam. Nə gözəl məclis, bir yanımda şəhid atam, bir yanımda Raquf Orucov, o biri tərəfdə Polad Həşimov, Əliyar Əliyev, Allahverdi Bağırov, Şirin Mirzəyev...və neçə-neçə qəhrəmanlar. Görünür, Allah bu şərəfi bizə nəsib etməyi məqbul saymayıb. Nə edək, təki Vətən sağ, sizin ruhunuz şad olsun.\nAta, son nəfəsini necə verdiyini döyüş yoldaşların danışıb. 1993-cü il, aprelin 11-də Ağdamda son döyüşün oldu. Sayca sizdən bir neçə dəfə çox olan düşmən qarşısında kişi kimi vuruşdunuz. Son damla qanına qədər vuruşmağın nə olduğunu sübut elədiniz. Dostların deyir ki, saatlarla döyüş meydanında yaralı qalan Əhməd öz qanı ilə torpağı suvardı. 26 il sonra qanınla suvardığın Ağdam torpağında Böyük Qələbə cücərdi. İndi davamçılarınız müqəddəs qanınızın töküldüyü torpağa şanlı bayrağımızı sancdılar. Yəqin ki, Qarabağa ilk səfərim Ağdama olacaq. Sənin müqəddəs qanının töküldüyü torpağı öpmək üçün...\nZaur Əhmədin deputatlığa namizədliyi təsdiqlənib


SOCAR-dan Aİ-92 benzini ilə bağlı AÇIQLAMA » Median.Az - Bütün xəbərlər bir ünvanda\nHeydər Əliyev adına Bakı Neft Emalı Zavodunun (NEZ) planlı təmiri müddətində Azərbaycanda daxili tələbatın qarşılanması üçün kifayət qədər Aİ-92 benzin ehtiyatı var.\nBunu Trend-ə SOCAR-ın Tədbirlərin təşkili və ictimaiyyətlə əlaqələr departamentinin rəis müavini İbrahim Əhmədov deyib.\nO bildirib ki, pandemiyanın vurduğu ziyana baxmayaraq, SOCAR yaranmış vəziyyətdən faydalana bildi:\n“Ölkədəki qapanma nəticəsində mart-aprel ayından başlayaraq yanacağa tələbat səviyyəsi əhəmiyyətli dərəcədə azaldı ki, bu da zavodun fəaliyyətinin dayandığı müddətdə ehtiyat toplamağa, eləcə də müəyyən hissəni ixrac etməyə imkan verdi. Aİ-92 benzininin toplanmış ehtiyatlarının proqnozlaşdırılan istehlak səviyyəsinə əsasən demək olar ki, NEZ-in planlı təmiri müddətində benzin ehtiyatları daxili tələbat üçün kifayət edəcək və bu il bu növ yanacağın idxalına zərurət yaranmayacaq”.\nİ.Əhmədov bildirib ki, Azərbaycan sonuncu dəfə Aİ-92 benzinini 2014-cü ilin dekabr ayında ixrac edib:\n“2015-ci ildən başlayaraq, yəni beş ildən çoxdur ki, biz benzini ixrac etmirik, çünki bütün istehsal həcmi son onillikdə əhəmiyyətli dərəcədə artmış daxili tələbata yönəlir. Bu il qapanma dövründə daxili bazarda benzinə tələbat azaldığı üçün biz ixracı bərpa etdik. Amma tələb səviyyəsi artıq əvvəlki həddə yaxınlaşmaqdadır”.скачать dle 11.3\n534 19.09.20 14:21


ANADOLU restoranlar şəbəkəsi “Anadolu” keyterinq fabrikinə media nümyandələri üçün görüş təşkil etdi ABC.AZ\nANADOLU restoranlar şəbəkəsi “Anadolu” keyterinq fabrikinə media nümyandələri üçün görüş təşkil etdi\n12 may tarixində ANADOLU Restaurants and Caterings- restoranlar şəbəkəsi “Anadolu” keyterinq fabrikinə media nümyandələri üçün görüş təşkil etdi.\nAzərbaycanda ilk keyterinq sistemi sayılan “Anadolu” keyterinq (yeməklərin ev və iş yerlərinə çatdırılması) artıq 24 ildirki yüksək səviyyədə keyterinq xidməti ilə məşquldur. Keyterinq müdiri Rəşad Məmmədov fabrikin fəaliyyətindən, göstərdiyi keyterinq xidmətlərdən, yüksək standartlara cavab verən mətbəxlərdə yemeklərin hazırlanması və ünvana çatdırılanadək isti qalması qaydalarından media işçilərinə ətraflı bəhs etdi. Hazırda fabrikdə 45 nəfər işçinin çalışdığını vurğuladı.\nFabrikdə müxtəlif şirniyyat və isti yeməklərin hazırlanmasından başqa, həmçinin mürəbbələr, kompotların və qış üçün bağlamaların hazırlaması işləri də görülür.\n“Anadolu” keyterinq müqavilə əsasında bir sıra özəl və yerli şirkətlərə, ad günləri, koorporativ gecələr və prezentasiyalar zamanı, ölkədə keçirilən iri miqyaslı tədbirlər zamanı keyterinq xidmətləri göstərir.\nUzun illərdir keyterinq xidmətini yüksək səviyyədə icra edən “Anadolu” – Azərbaycanda işləyən çoxsaylı müəssisələrin işçilərinin qidalanmasının təşkilində podratçı xidmətlərin göstərilməsində liderlərdən biri olaraq qalır.\nAçar sözlər: Anadolu Catering


Həyət evlərinin qeydiyyatı SADƏLƏŞDİ » Qadin.Net ~ İlk milli qadın portalı\nAzərbaycanda daşınmaz əmlakın sənədləşdirilməsi və dövlət qeydiyyatına alınması istiqamətində növbəti mühüm addım atılıb. Prezident İlham Əliyev "Daşınmaz əmlakın dövlət reyestri haqqında" qanununa dəyişiklikləri təsdiqləyib. Dəyişikliklərə görə, indiyədək tikilmiş fərdi evlərin sənədləşdirilməsi daha da sadələşəcək.Day.Az fins.az-a istinadən xəbər verir ki, söhbət adı çəkilən qanunun 8.0.9.1-ci maddəsinə nəzərdə tutulan dəyişiklikdən gedir. Bu maddə Şəhərsalma və Tikinti Məcəlləsi qüvvəyə minənədək (2013-cü il yanvarın 1-dək) tikilmiş, hündürlüyü 12 metrədək olan yaşayış evlərinin qeydiyyatına aiddir.İndiyədək həmin maddəyə əsasən, 2013-cü ilə qədər tikilmiş fərdi evlərin dövlət reyestrində qeydiyyata alınması üçün bir neçə sənəd tələb olunurdu. Bunlar torpaq sahəsi üzərində mülkiyyət, icarə və ya istifadə hüququnu təsdiq edən sənəd, evin icra hakimiyyəti orqanı ilə razılaşdırılmış layihəsi və ya yaşayış evinin istismara qəbul aktı idi.İndi isə həmin maddə dəyişdirilərək iki yerə ayrılıb. Dəyişikliyə əsasən, 2013-cü ilədək inşa edilmiş fərdi evlərin qeydiyyatı daha da sadələşəcək. Belə ki, adı çəkilən maddəyə əlavə edilən 8.0.9.1.2-ci maddəsinə görə, 2013-cü ilin yanvarın 1-dək inşa edilən evlərin qeydiyyatı üçün yalnız həmin evin yerləşdiyi torpaq sahəsi üzərində mülkiyyət hüququnu təsdiq edən sənədin (torpaqla bağlı "çıxarış"ın) olması kifayətdir. Başqa sözlə, çıxarışı olan torpaqda 2013-cü ilədək tikilmiş fərdi evlər heç bir əlavə şərt sürülmədən dövlət qeydiyyatına alınacaq. Bunun üçün yeganə tələb torpağın tikinti təyinatlı olmasıdır. Söhbət yaşayış evinin tikintisi üçün nəzərdə tutulmuş xüsusi mülkiyyətdə olan torpaq sahəsində yerləşən hündürlüyü 12 metrədək olan yaşayış evlərindən gedir.İcarədə və ya istifadədə olan torpaqlarda tikilən evlərin qeydiyyatında isə dəyişiklik yoxdur. Belə ki, qanuna əlavə edilən 8.0.9.1.1-ci maddəyə əsasən, icarədə və ya istifadədə olan torpaq sahəsində yerləşən hündürlüyü 12 metrədək olan yaşayış evlərinə münasibətdə - əvvəlki kimi, torpaq sahəsi üzərində icarə və ya istifadə hüququnu təsdiq edən sənəd, müvafiq icra hakimiyyəti orqanı ilə razılaşdırılmış layihə və ya yaşayış evinin istismara qəbul aktı tələb olunacaq.\nGöründüyü kimi, respublika ərazisində uzun müddət ərzində inşa edilmiş yaşayış evlərinin daşınmaz əmlakın dövlət reyestrində qeydiyyatı proseduru sadələşdirilməkdədir, belə ki, vətəndaşlar 2013-cü ilin yanvarın 1-dək inşa edilmiş və hündürlüyü 12 metrədək olan yaşayış evləri üzərində mülkiyyət hüququnu yalnız torpağa dair mülkiyyət hüququ haqqında sənədi təqdim etməklə əldə edəcəklər."Daşınmaz əmlakın dövlət reyestri" haqqında qanuna edilən dəyişiklik ölkədə mövcud olan və indiyədək sənədləşdirilməyən çoxsaylı fərdi evlərin sənədləşdirilərək dövlət qeydiyyatına alınmasına imkan verəcək. Bununla da belə evlərin sahibləri olan minlərlə ölkə vətəndaşının əmlakı dövlət qeydiyyatına alındığına görə, hüquqi cəhətdən qorunacaq.Fərdi evlərin qeydiyyatının belə sadələşdirilməsi və sənədləşdirilməsi həmin evlərin rəsmi əmlak dövriyyəsinə cəlb edilməsinə imkan yaradacaq. Nəticədə həmin evlərlə rəsmi əməliyyatlar aparmaq - alıb-satmaq, bağışlamaq, müxtəlif məqsədlərlə girov qoymaq və s. mümkün olacaq.Nəhayət, fərdi evlərin sənədləşdirilməsi həmin evlərə görə əmlak vergisinin daha düzgün hesablanaraq tam şəkildə toplanmasına imkan verəcək.


Sarışınmı? Əsmərmi? » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 12-09-2012, 19:45\nŞərhlər: Baxılıb: 4926\nSəs ver: Qadınların xüsusilə yaz aylarında davamlı olaraq düşdüyü bir ikiləm varsa o da sarışınmı görünsem ,əsmərmi Görünsəm qayğısıdır. Bunun üçün qadınların davamlı yoldaşlarına, sevimlilərinə, yoldaşlarına bu sualı soruşaraq istədikləri cavabı axtarışa alovlandığını görə bilirik. Yaxşı biz bu stillər arasında niyə qərarsız qalırıq? Deyə soruşacaq olsaq; çünki dəyişən moda və saç stilləri arasında sarışın və əsmər modelləri çox məşhur iki stil halına gəlmişdir. Qadınlarda hansının özlərinə yaraşacağı və ətrafı tərəfindən müsbət qarşılaşacağını bilmədiyindən bu qərarsızlıq içinə düşür. Bu qərarsızlıqdan xilas olmaq üçün əvvəlcə bunları edin;\nHər ikisinin də eyni anda təsirli ola bilməsi üçün bu yaz qərarınızı məlumatın: Sarışınmı əsmərmi? Bu yaz özünüzü necə görmək istəyirsiniz?Qadınlar həyatları boyunca ən az bir dəfə saçlarının rəngiylə oynayırlar. Ya bərbərlərinə nizamlı olaraq saçlarını rənglədiyirlər ya röfle etdirirlər ya da araya iki tutam rəng atdırırlar. "Saçlarının rəngini dəyişdirənlər, seçdikləri rənglə şəxsiyyətlərini də dəyişdirmiş olurlar." Bu, qadınlardan sarışın bir bomba yaratmaq niyyətində olan kişilərin xəyallarından biri deyil, elmi bir prixoloji araşdırmanın nəticəsi… Qadının istifadə etdiyi saç rəngi eyni zamanda onun şəxsiyyətini, fərdiliyini sorğulayan bir detal olaraq qarşımıza çıxır. Buna görə də gedərək bir çox qadın saç rəngiylə daha sıx oynamağa başlayır.\nBu dəyişmənin ən bilinən səbəblərindən biri yeni bir həyata sevinci qazanmaq… Əsmər qadınlar özlərini istiqanlı, həssas və ağıllı olaraq təriflərkən, buna qarşı sarışın qadınlar daha canlı, cazibədar və başdan çıxarıcı olduqlarına inanırlar. Bəlkə də önümüzdəki yaz sarışınların əhalilərində artım gözlənəcək olması da buna görə… Hansı rəng ən çox kimə yaraşır?Sarı saç keçmişdən günümüzə ən diqqət çəkici rəng olaraq tarixə keçmişdir. Bəzən qəşəng və intimual, bəzən də soyuq, uzaq amma eyni zamanda romantik hesab edilmişdir. Yaxşı, sarı rəngin fərqli tonları ən çox kimə yaraşır?Ekspertlərə görə uşaqlığında sarışın olanlar, böyüdükcə tündləşən saçlarını doğru tonla yenidən açdıqlarında təbii bir görünüş yaxalayırlar. Digər saç tonlarından sarışınlığa qaldırmaq istəyənlər üçün isə qayda eyni: Bənövşəyi, açıq dəri rənginə sahib olanlar üçün ən idealı kül rəngi tonları… Əsmər bədənlilər isə bal, karamel ya da qızıl kimi isti tonlarla uyğunlar.


10:31 09 Avqust 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV İlham Əliyev Ermənistan hakimiyyətini ifşa etdi: “Prezidentləri rüşvətxor, generalları oğru, qəhrəmanları faşist, terrorçudur”\nErmənistanın dövlət olaraq varlığını davam etdirə bilməsi Azərbaycanla normal münasibətlərin qurulmasından, işğal siyasətindən əl çəkməsindən keçir. Əks təqdirdə Ermənistanın indiki çöküşü davam edəcək, ölkə daha böyük sürətlə tənəzzül girdabına yuvarlanacaq. Yerevan qonşu ölkələrin hamısı ilə münasibətlərini normallaşdırmasa, Dağlıq Qarabağdan silahlı qüvvələrini çəkib işğala son qoymasa, hakimiyyətdə kimin təmsilçiliyindən asılı olmayaraq, ölkədə hansısa iqtisadi tərəqqidən danışmaq mümkün deyil.\nBu gün işğalçı Ermənistanda pandemiya fonunda iqtisadi tənəzzül daha da dərinləşib, ölkənin xaricdən iqtisadi asılılığı artıb. Xarici borc çoxalıb və onu qaytarmaq üçün ölkə lazımi resurslara malik deyil. Burada bir məqamı xüsusi qabartmaq lazımdır ki, Ermənistanın belə acınacaqlı vəziyyətə düşməsinin ümdə səbəbi işğalçılıq siyasətidir və bunun nəticəsində Azərbaycanın, Prezident İlham Əliyevin təcavüzkara qarşı gördüyü tədbirlərdir.\n"Xunta getdi, diktatura gəldi”\nErmənistanda Nikol Paşinyanın hakimiyyətə gəlməsindən 2 il müddət vaxt keçməsinə baxmayaraq, ölkədə pandemiya fonunda yeni parçalanmalar, gərginliklər müşahidə edilməkdədir. İşğalçı ölkədə Paşinyanın hakimiyyətə gəlişi zamanı verdiyi vədlərin yerinə yetirilməsinin mümkünsüz, əslində, cəmiyyətdə baş nazirə inamın sürətlə əriyib yox olduğunu xüsusi vurğulamaq lazımdır.\nBu günlərdə Bakının Xətai rayonunda Fövqəladə Hallar Nazirliyinin Tibb Mərkəzinin koronaviruslu xəstələrin müalicəsi üçün nəzərdə tutulan modul tipli hospitalının açılışından sonra jurnalistlərə müsahibəsində Prezident İlham Əliyev deyib ki, 20 il ərzində bir ölkəyə rüşvətxorlar, cinayətkarlar, oğrular rəhbərlik edibsə, bu ölkə cinayətkarlar, oğrular, rüşvətxorlar ölkəsidir. Ermənistanın dırnaqarası müstəqillik tarixinin rüsvayçılıq tarixi olduğunu diqqətə çatdıran dövlətimizin başçısı bildirib ki, bütün Ermənistan rəhbərləri hakimiyyətə qanunsuz yollarla gəliblər. Ölkənin, sadəcə olaraq, tarixinə baxmaq kifayətdir ki, bunun təsdiqini görəsən.\n"... Bu, terrorçu ölkədir və 2018-ci ilə qədər quldur, kriminal, rüşvətxor xuntanın hakimiyyəti Ermənistanı bu acınacaqlı vəziyyətə gətirib çıxardı. Belə çıxır ki, Ermənistan prezidentləri rüşvətxor olublar və ikisi də indi cinayət məsuliyyətinə cəlb edilib. Onların generalları oğru olublar, əsgərlərin tuşonkasını bazarlarda satdırıblar. Onların qəhrəmanları faşist, terrorçu və cinayətkar olublar. Bax, budur, bugünkü Ermənistan. İndi baxın görün son iki il ərzində nələr baş verir. Belə olan halda mənzərə tam üzə çıxacaq. Son iki il ərzində Ermənistanda diktatura rejimi formalaşıb. Xunta getdi, diktatura gəldi. Ermənistanda insan haqları kobudcasına pozulur, jurnalistlər həbs olunur... Ermənistanda konstitusiya kobudcasına pozulur və konstitusiyaya qanunsuz dəyişikliklər edilir. Halbuki bu dəyişikliklər ancaq referendumla edilə bilərdi. Siyasi opponentlər təqib edilir, siyasi partiya rəhbərlərinin deputat toxunulmazlığı götürülür, onlar hədələnir, onların qohumlarına qarşı cinayət işləri açılır, hakimiyyət zəbt edilib, hakimiyyət bölgüsü tamamilə mövcud deyil. Baş nazir həm hakimdir, həm prokurordur, həm icra orqanının rəhbəridir, həm də sanki parlamentin sədridir. Qanunvericilik, məhkəmə-hüquq və idarəetmə mexanizmi bir adamın əlində cəmlənib və Ermənistanda diktatura artıq formalaşıbdır”.\nGöründüyü kimi, Ermənistanda xalq inqilab edərək yaxşı yaşamaq üçün "xalqın baş nazirini” hakimiyyətə gətirdikdən iki il sonra acı reallıqla üzləşməli olub. Bu gün ölkədəki sosial vəziyyət hakimiyyət dəyişikliyindən əvvəlki vəziyyətdən daha gərgindir. Bir çox insan gündəlik çörək problemini həll etmək faktı ilə üzləşib. Minlərlə vətəndaş işini itirib və onların sayı artmaqda davam edir. Bütün bunlar insanların həyat və yaşayış şəraitini ciddi şəkildə yaxşılaşdırılacağına, maaşların artırılmasına və iş yerlərinin açılmasına, işsizliyin və yoxsulluğun azaldılmasına söz verən həmin "inqilab”dan 2 il sonra baş verir.\nBeynəlxalq təşkilatlar yenə susur\nBu gün dünyanın siyasi müstəvisində özünü qabarıq şəkildə göstərən əsas problemlərdən biri də ikili standartlarla bağlıdır. Xüsusən də Qərb dövlətləri və onların təmsil olunduğu bəzi beynəlxalq təşkilatlar tərəfindən dünyada gedən proseslərə ikili standartlar əsasında yanaşılması özünü getdikcə daha çox büruzə verir. Bu, hər dəfə özünü Ermənistanda keçirilən seçkilərdə və insan haqlarının kobud şəkildə pozulduğu proseslərdə də aydın göstərir.\nHəmişəki kimi beynəlxalq təşkilatlar bunlara laqeyd yanaşır. Bununla yanaşı, əksər beynəlxalq təşkilatların Azərbaycanın ərazi bütövlüyünü tanıması haqqında qərar və qətnamələri var. Amma bunların heç biri icra olunmur. Çünki bu gün beynəlxalq ictimaiyyət, ATƏT-in Minsk qrupunun həmsədrləri Ermənistanın danışıqlarda qeyri-konstruktiv mövqe nümayiş etdirməsinə, status-kvonun qorunub saxlanması cəhdlərinə, danışıqların pozulmasına yönəlik addımlarına kəskin iradını bildirmir. Halbuki Ermənistan BMT Təhlükəsizlik Şurasının müvafiq qətnamələri başda olmaqla nüfuzlu beynəlxalq qurumların qərar və qətnamələrini də icra etməyərək onlardan boyun qaçırır.\nEyni zamanda, Ermənistan ATƏT-in Minsk qrupunun həmsədrlərinin bəyanatında əks olunmuş status-kvonun saxlanmasının yolverilməzliyi, hərbi əməliyyatlardan çəkinməsi və münaqişənin sülh yolu ilə həlli təkliflərini də hesaba almır. Məsələnin bu tərəfinə toxunan dövlətimizin başçısı deyib:\n"... Ancaq baxın, beynəlxalq təşkilatlar, - indi bunu bir çox adamlar deyir, - buna nə reaksiya verir? Heç bir reaksiya vermir. Haradadır ATƏT-in media üzrə nümayəndəsi? Hansı ki, gecə-gündüz Azərbaycan haqqında iftiralar uydurur və indi dəridən-qabıqdan çıxır ki, öz vəzifəsində qala bilsin. Niyə səsini çıxarmır? Niyə həbsxanada jurnalist öləndə səsini çıxarmayıb? Niyə pozuntular olanda səsini çıxarmayıb? Haradadır Avropa Şurası? Niyə Ermənistan tənqid olunmur? Niyə Ermənistan üzrə, siyasi məhbus üzrə məruzəçi təyin edilmir? Mən bütün bu sualları verirəm və bu suallar cavabsız qalır, bu suallara cavab verilmir. Çünki sərf etmir. Nə cavab verəcəklər? Cavab verəcəklər ki, biz saxtakarıq? Deməyəcəklər. Sadəcə olaraq, susmağa üstünlük verirlər”.\nAzərbaycan Prezidenti onu da deyib ki, Avropa qurumlarının saxtakarlığı həm də Ermənistanda keçirilmiş bütün seçkilərdə görülüb. Bu ölkədə bütün seçkilər saxtalaşdırılıb, amma bütün seçkilərə müsbət rəy verilib. Heç uzağa getməyək: "... Guya ki, onlarda baş verən inqilabdan əvvəl Sarkisyan hakimiyyəti qanunsuz zəbt etmək istədi, parlament seçkilərini saxtalaşdırdı, özünə 50 faizdən çox səs yazdırdı. Avropa Şurası Parlament Assambleyası, ATƏT-in müşahidəçi missiyası buna müsbət rəy verdilər. Yaxşı, görmürdünüz ki, bu adam saxtakardır, bu adam səsləri oğurlayıb, Ermənistanda seçicilərin kütləvi qaydada satın alınması prosesi gedir?! Beynəlxalq müşahidəçilər Sarkisyan hakimiyyətinə, onun saxtalaşdırılmış seçkilərinə müsbət rəy verir, ondan sonra xalq ayağa qalxır. Çünki erməni xalqı Sarkisyana və onun xuntasına nifrət edirdi, bunu gizlətmirdi və nifrətəlayiq bir ünsürdür. O vaxt xalq ayağa qalxanda onun hansı aciz vəziyyətdə olmasını bütün dünya görüb, qorxa-qorxa çəkildi kənara, dedi ki, mən səhv etmişəm, məni bağışlayın, qaçdı getdi. Qorxaq. Bunun başqa adı yoxdur... Yəni, bu Sarkisyan xunta rejimi devriləndən sonra parlament seçkiləri elan olunur və onun faşist simvolikası ilə eyni simvolikası olan Respublikaçılar Partiyası heç 1 faiz də səs toplamır. Necə ola bilər, bir neçə ay bundan əvvəl o, 50 faiz, indi isə\n1-2 faiz səs toplayır? Təbii ki, saxtakarlıq. Amma mənim sözüm onda deyil. O aydın məsələdir ki, Ermənistan saxta dövlətdir və əlbəttə ki, saxtakarlıq orada əsas amildir. Mənim sözüm bax, buna göz yuman, demokratiyadan dəm vuran, Azərbaycanı qaralamaq istəyən Avropanın saxtakar müşahidəçilərinədir”.\nAzərbaycan Prezidentindən sərt xəbərdarlıq\nHəyata keçirdiyi işğalçılıq siyasətini hər vəchlə davam etdirməyə çalışması bu gün Ermənistanı humanitar, sosial-iqtisadi və digər mühüm sferalarda daha böyük problemlər məngənəsinə yuvarlamaqdadır. Təcavüzkar ölkənin özündə də açıq etiraf edilir ki, Azərbaycanla müharibə vəziyyəti Ermənistanda bütün vacib sahələrdə yaşanan tənəzzülün kökündə dayanan ən ümdə səbəblərdən biridir.\nBütün mühüm parametrlər, o cümlədən hərbi müstəvidə Ermənistan üzərində böyük üstünlüyə malik Azərbaycan Dağlıq Qarabağ münaqişəsinin dinc müstəvidə həllində maraqlı olduğunu bəyan edir. Bu hal eyni zamanda Azərbaycanın bu vaxta kimi işğalçı ölkəyə etdiyi ən böyük güzəşt sayılır. Amma ölkəmiz belə vəziyyətdən istifadə edib Ermənistanın işğal siyasətini uzatmasını da qətiyyən qəbul etmək niyyətində olmadığını dəfələrlə ən yüksək səviyyədə beynəlxalq ictimaiyyətin, o cümlədən münaqişənin həllində vasitəçilik edən ATƏT-in Minsk qrupunun həmsədr dövlətlərinin diqqətinə çatdırıb. Azərbaycan tərəfinin tələb olunacağı təqdirdə güc yolu ilə ərazilərini işğaldan azad etmək iqtidarında olmasını isə dünya ictimaiyyəti, o cümlədən işğalçı Ermənistan yaxşı bilir.\nDağlıq Qarabağda qeyri-qanuni "seçkilərin” keçirilməsi Azərbaycan Respublikası Konstitusiyasının və beynəlxalq hüququn norma və prinsiplərinin açıq şəkildə pozulmasıdır və bu səbəbdən də hər hansı bir hüquqi qüvvəsi ola bilməz. Bu qondarma "seçkilər” həmçinin işğal edilmiş ərazilərdə Ermənistan tərəfindən Azərbaycanın ərazi bütövlüyünə qarşı güc tətbiqi və güc təhdidi, dəhşətli etnik təmizləmə və beynəlxalq hüququn digər norma və prinsiplərinin kobud şəkildə pozulması ilə yaradılmış şərait altında keçirilir. Prezident İlham Əliyev deyib ki, ATƏT-in Minsk qrupundan konkret bəyanatlar gözləyirik və onu eşitmək istəyirik: "Ermənistanın baş naziri deyir "Qarabağ Ermənistandır”. Buna mən cavab verirəm və lazımi cavab verirəm. Amma Minsk qrupu niyə buna cavab vermir? Niyə cavab vermir ki, bu ifadə, əslində, Minsk qrupunun formalaşdırdığı danışıqların mahiyyətini alt-üst edir, danışıqları faktiki olaraq əhəmiyyətsiz edir. Minsk qrupunun həmsədrləri buna adekvat reaksiya veriblər? Verməyiblər! Ermənistan tərəfi iki ildir danışıqların formatını dəyişmək istəyir və bəyan edir ki, Azərbaycan qondarma Dağlıq Qarabağın qondarma, saxta, dırnaqarası liderləri ilə danışıqlar aparmalıdır. Buna adekvat cavab verilir? Verilmir! Bəli, bəzi mücərrəd sözlərlə, nala-mıxa vurmaqla cavab verilir. Axı, o dövr keçibdir. Biz aydınlıq tələb edirik. Bu addımlar kim tərəfindən atılır? Ermənistan tərəfindən. Biz danışıqlar formatına da sadiqik, danışıqların mahiyyətini də əsas götürürük. Əlbəttə ki, o mahiyyətdə bizi heç də hər şey qane etmir. Ancaq biz demişik, bizi nə qane etmir və nə qane edir. Ermənistan nə edir? "Qarabağ Ermənistandır” deməklə tamamilə danışıqların mahiyyətini yerə vurur. "Formatı dəyişmək lazımdır” fikri danışıqları əhəmiyyətsiz edir. Yəni, buna adekvat reaksiya verilməlidir, yoxsa yox?!”\nPrezident İlham Əliyev onu da vuğrulayıb ki, qondarma Dağlıq Qarabağ respublikasının saxta seçkiləri nəticəsində saxta prezident Şuşada andiçmə mərasimi keçirir. Buna adekvat cavab verilir, yoxsa yox?! Axı bu, açıq-aydın təxribatdır. Dövlət başçısı onu da əlavə edib ki, indiyədək heç kim tərəfindən tanınmayan bu kriminal Dağlıq Qarabağ rejiminin bir neçə dırnaqarası seçkisi olub, Şuşada toy-bayram keçirilib. Nə üçün buna adekvat reaksiya verilmir? Nə üçün deyilmir ki, bu, təxribatdır və bu təxribata görə Ermənistan cavabdehlik daşıyacaq: "Bunu mən deyirəm. Amma onlar deməlidirlər, əgər istəyirlər ki, bu məsələ sülh yolu ilə həll olunsun. Nədir bunların bəyanatında əsas tezis - hərb variantı mümkün deyil. Kim deyir? Gedin açın BMT-nin Nizamnaməsini, baxın görün özünümüdafiə hüququ var ölkələrdə, yoxsa yox? Yoxsa siz özünüzü nə hesab edirsiniz?! Siz BMT-dən də üstünsünüz?! BMT-nin Nizamnaməsindən də üstünsünüz?! Belədirsə, gedin deyin, biz Minsk qrupunun həmsədrləri hesab edirik ki, BMT-nin Nizamnaməsində əks olunan bu tezis yanlışdır. Axı gərək hər şeyin həddi olsun. Ona görə biz onlardan daha ciddi, konkret və məqsədə ünvanlanmış bəyanatlar gözləyirik. Ermənistan işğal edilmiş torpaqlarda qanunsuz məskunlaşma aparır”.\nAzərbaycanın beynəlxalq təşkilatların və Ermənistanın qarşısında qoyduğu tələb kifayət qədər aydındır. Əgər dünya həmişə böyük geosiyasi əhəmiyyətə malik region kimi qəbul etdiyi Cənubi Qafqazda yenidən müharibə alovlarını görmək istəmirsə, Azərbaycanın ərazi bütövlüyünün bərpası üçün işğalçı Ermənistanı beynəlxalq hüququn tələblərini yerinə yetirməyə vadar etməlidir. Ədalətin öz yerini tutması üçün qaçqın və məcburi köçkünlərin doğma torpaq həstərinə son qoyulmalıdır. Beynəlxalq hüququn işlək vəziyyətdə olduğunu göstərmək üçün BMT Təhlükəsizlik Şurasının Dağlıq Qarabağ münaqişəsi ilə bağlı məlum 4 qətnaməsinin icrası təmin edilməlidir. Sözügedən qətnamələrdə BMT Təhlükəsizlik Şurası Dağlıq Qarabağ regionunu Azərbaycanın ayrılmaz tərkib hissəsi kimi bir daha təsbit edir və işğal edilmiş bütün ərazilərindən işğalçı qoşunların tam və qeyd-şərtsiz çıxarılmasını tələb edir.\nLakin bütün bu yazılanlar kağız üzərində qalmaqda davam edir. Buna göz yumanlar qondarma rejimdə keçirilən uydurma "seçkilər”in beynəlxalq hüququn norma və prinsiplərinin kobud şəkildə pozulması ilə yaradılmış şərait altında keçirildiyini də çox yaxşı bilirlər.\n5 rayona səfər, 11 obyektin açılışı, 14 sərəncam, 71,2 milyon manat dövlət yardımı00:40 08.07.2020\nHücum diplomatiyasının böyük uğuru00:40 08.07.2020\nPaşinyan uğursuzluqda ittiham edilir00:40 08.07.2020\nNazirlər Kabineti yanında Operativ Qərargahın karantin rejimi ilə əlaqədar respublika üzrə videomüşavirəsi keçirilib00:40 08.07.2020\nErmənistan Yaxın Şərq ölkələrindəki erməni əsilli əhalinin Dağlıq Qarabağ və ətraf bölgələrdə qanunsuz məskunlaşdırılması cəhdlərinə əl atır00:40 08.07.2020\n“ЛІГАБізнесІнформ”: Azərbaycan ilə Ermənistan arasında münaqişənin eskalasiyası: bir düyün, iki çıxış yolu00:40 08.07.2020


İradə AYTEL.”Mən onu sevirdimmi?…” | Azərbaycan Jurnalistlər Birliyi Sumqayıt şəhər təşkilatının elektron orqanı Azərbaycanın Mədəniyyət və Ədəbiyyat Portalı\nİradə AYTEL.”Mən onu sevirdimmi?…”\n– Sizə sonuncu sualımdır: Gəncliyinizi necə xatırlayırsınız?\nBu sualdan sonra bayaqdan bəri ilk dəfə olaraq onun gözlərinə baxdım. İlahi, o gözlər, o baxışlar necə də dəyişmişdi. Sanki, cəmi on beş il bundan əvvəlki o gözlər, o baxışlar deyildi. Onun on beş il bundan əvvəlki qap-qara saçlarına dən düşmüş, alnına on beş ilin naxışı düzülmüş, on beş il bundan əvvəlki şux, cazibəli qamətinə sanki bir əzginlik, bir yorğunluq çökmüşdü. Acılı-şirinli xəyallar məni on beş il əvvələ, onun gəncliyinə, mənimsə uşaqlıq illərimə apardı. …Mən onu tanıyanda təxminən on üç-on dörd yaşım olardı. Onlar bizim qonşu evə təzə köçmüşdülər. Həmin vaxtlar onun təxminən otuz beş-otuz səkkiz yaşı olardı. Ortaboylu, qarayanız, parlaq, iri gözlü, dolubədənli bu adamın bir-birindən gözəl, bir-birindən qəşəng üç qızı var idi. İlk dəfə görəndən məndə ona qarşı maraq oyanmışdı. Bu maraq get-gedə daha da güclənirdi. Hətta, elə günlər olurdu ki, saatlarla pəncərədən küçəyə baxır, onun yolunu gözləyirdim. O, isə bütün bunlardan xəbərsiz idi. Əlbəttə, on üç-on dörd yaşlı dəcəl bir qızcığazın daxilindəki çırpıntıdan onun nə xəbəri ola bilərdi?…\n…Son vaxtlar elə dəyişmişdim ki, yaşıdlarımla yaxınlıq etmir, bütün günümü tənha keçirir, çox fikirli görünürdüm. Səhərlər məktəbə getməmişdən əvvəl onu gözləyirdim. Onun böyük qızı da mən oxuduğum məktəbdə təhsil alırdı. O, hər səhər öz maşını ilə qızını məktəbə aparırdı. Baxışlarımla onu yola salar, sonra məktəbə gedərdim. Demək olar ki, hər gün dərsə gecikərdim. Lakin müəllimlər danlamazdı. Qabaqcıl şagird idim.\nOnu yaxından görmək heç vaxt mənə qismət olmazdı. Hər səhər işə gedər, axşamlar geri dönərdi. İşlədiyi yeri də dəqiq bilmirdim. Demək olar ki, onun haqqında heç nə bilmirdim. Lakin, onu görmədiyim gün gecəni səhərəcən yatmazdım. O məni heç vaxt görməzdi. Həmişə ondan qaçırdım. Təsadüfən rastlaşanda da elə hala düşürdüm ki, qıp-qırmızı pörtürdüm, hətta ayaqlarım da sözümə baxmır, bir-birinə dolaşırdı.\nGecə-gündüz o, bir dəqiqə də olsa mənim xəyalımdan çıxmırdı. Mənim kiçicik ürəyim çox əzablar çəkirdi. Özüm də bilmirdim bu nə haldır. Yamanca küsəyən olmuşdum, hamıdan küsürdüm. Qəlbimə dəyən olan kimi bir küncə çəkilər, göz yaşı tökərdim. Bir sözlə, o, məndən uzaqda olsa da ruhən mənimlə idi. Mənimlə yuxudan oyanar, bütün günü mənimlə birgə olar, mənlə də yuxuya gedərdi. Yuxularım da onlu idi.\nKitabçadan telefon nömrələrini də öyrənmişdim. O, evə gələn kimi telefona qaçar, titrək əllərimlə onların nömrəsini yığardım. Elə ki, telefona o cavab verərdi, ürəyim elə döyünərdi ki, tez dəstəyi asardım. Mənə elə gəlirdi ki, o, telefonda mənim ürəyimin döyüntüsünü eşidir. Bütün bu hisslərin nə demək olduğunu isə başa düşmürdüm…\ntaraklı.çınar-ağacı.1Yay ayları idi. Məktəblilər tətilə çıxmışdı. Biz tərəflər dağlıq əraziyə yaxın olduğundan havalar çox isti olmurdu. Demək olar ki, əksər ailələr yayı öz evlərində keçirirdilər. Hamının həyətində üzüm tənəkləri olardı. İsti günlərdə bütün ailə o tənəklərin altına yığışar, uzun-uzadı şirin söhbətlər edərdi. Mənim otağımın küçəyə baxan pəncərəsinin düz qabağında uca, qocaman bir tut ağacı var idi. Gündüzlər balaca uşaqlar o ağaca dırmanar, axşamlar isə ağacın altına yığışıb müxtəlif oyunlar oynayardılar. Mən hərdən rəfiqələrimlə bir yerdə olsam da, çox vaxt tək-tənha pəncərədən bayıra baxardım. Mənə elə gəlirdi ki, bu tut ağacı mənim bütün dərdlərimdən xəbərdardır. Həddindən çox romantik qız idim. Saatlarla tut ağacına baxar, ürəyimdə onunla söhbət edərdim. Onun zərif yarpaqlarını meh titrətdikcə sanırdım ki, ağac da mənimlə danışır.\n… Yenə pəncərənin qarşısında durub onun yolunu gözləyirdim. Küçədən əl-ayaq tamam çəkilmişdi, çox aydın və sakit bir gecə idi. Hərdən sərin külək əsdikcə tut ağacının yarpaqları yavaşca titrəyir, mənimlə birgə yol gözlədiklərini söyləyirdilər.\n…Gecədən xeyli keçmişdi, o isə gəlmək bilmirdi… İntizar dolu dəqiqələr uzandıqca səbrim daha da tükənirdi. Elə bu vaxt küçəyə maşın işığı düşdü. Mən onu maşını idarə etməyindən və maşının siqnal səsindən tanıyırdım. Ürəyim bərkdən döyünməyə başladı. Maşın bizim dalana tərəf buruldu. Elə hala düşdüm ki, həmişə onu uzaqdan görəndə pərdənin arxasında gizləndiyim halda bu dəfə gizlənə bilmədim. Donmuş halda ona baxdım. Sanki, aylardır onu görmürdüm. Nəhayət, o, pəncərəmin qarşısına çatdı. Donuq halda ona baxdığımı görüb, maşını bir anlıq saxladı və diqqətlə mənə baxdı. Özümü lap itirdim. Nə edəcəyimi bilmədən sakitcə ona baxmağa başladım. Artıq ürəyim köksümə sığmırdı. Əgər o, bircə dəqiqə də yerində dayansaydı, ürəyim bəlkə də məhvərindən çıxacaqdı. O qədər həyəcan keçirmişdim ki, o gedəndən sonra saatlarla ağlayıb, eləcə də yuxuya getdim. Həmin hadisədən sonra ondan qaçmağa başladım.\nOnların telefon nömrələrini ağlıma yox, ürəyimə həkk eləmişdim. Həmin rəqəmlər mənim üçün ən sevimli rəqəmlər idi. Yenə, əllərim titrəyə-titrəyə, ürəyim döyünə-döyünə həmin nömrələri yığdım. Telefona özü cavab verdi. Onun səsi o qədər gözəl, həlim mehriban idi ki… Uzun müddət onunla telefonda danışmaq barədə götür-qoy etsəm də, lakin heç vaxt bir qərara gələ bilmir, söz tapmırdım.\nVar gücümü toplayıb, titrək səslə dilləndim:\nMənə elə gəldi ki, o, mənim həyacanımı duydu, məni tanıdı və ürəyim daha da bərkdən döyündü. Dəstəyi asmaq istəsəm də asmadım. Uşaq vaxtlarımda çox qəribə bir xasiyyətim var idi; qarşıma hansı məqsədi qoysam, nəyi özümə söz versəm ki, edəcəyəm, o işi mütləq edirdim. Odur ki, özümdə cəsarət toplayıb, yenə dedim:\nO, mehriban bir səslə cavab verdi:\n– Bəli, eşidirəm. Kimdir?\nKaş soruşmazdı kimdir? Axı, mən necə tanışlıq verim. Özümdən asılı olmayaraq kəkələməyə başladım:\n– Bi-lir-siniz, mən si-zi ta-nı-yı-ram…\nÇox gözəl, nə lazımdır?\n– Heç… – dedim. Daha heç bir söz deyə bilmədim. O, mənə yenidən sual verdi:\n-Sənin neçə yaşın var?\nİstədim yaşımı çox deyim, amma yalan danışa bilmədim. O, məni görməsə də başımı aşağı dikib dedim:\n– On üç…\n– Kimə zəng etmisən?\n– Eşidirəm, mənə nə sözün var?\n– Heç nə, mən sizə demək istəyirəm ki, – bir az susdum, o isə səbrlə mənim cavabımı gözləyirdi. Onun gözlədiyini düşünüb yenidən dilləndim: – Mən sizə həmişə zəng vururam.\nİlk dəfə idi ki, onun gülüşünü eşidirdim. Sonra mehriban bir səslə dedi:\n– Deməli, zəng edib telefonda susan sənsən?\n– Hə! Bu dəfə çox cəsarətlə cavab verdim. O, mənim cəsarətimi görüb bir qədər susduqdan sonra soruşdu:\n– Dərslərindən neçə alırsan?\n– Beş. Əlaçıyam.\n– İnstitutda oxumaq fikrin var?\n– Hə, oxuyacam.\n– Hansı institutda?\n– Hə, deməli həkim olmaq istəyirsən. Yaxşı fikirdir. Qızım, onda niyə vaxtını belə şeylərə itirirsən, get dərslərini oxu, yaxşımı?\nOnun «qızım» sözü sanki ürəyimə ox kimi sancıldı. Elə bircə onu bilirəm ki, «xudahafis», – deyərək dəstəyi asdım. Bir neçə gün çox qayğılı hərləndim. Ondan yamanca incimişdim. Özümə söz vermişdim ki, bir də ona zəng etməyəcəm. Heç yolunu da gözləməyəcəm. Lakin ürəyim durmur, onu bircə dəfə görmək, səsini eşitmək üçün həsrət çəkirdim.\nAradan bir neçə gün keçdi…Hava yavaş-yavaş qaralırdı. Küçənin bütün uşaqları yığışıb oynayır, səs-küy edirdilər. Mən də pəncərəmin qabağında – tut ağacının altındakı taxtadan düzədilmiş skamyada əyləşib, uşaqlara baxırdım. O vaxtlar hamı həyətində qaz saxlayardı. Bir nəfərin həyətində heç olmasa on-on beş qaz olardı. Uşaqların hamısı qazdan yaman qorxardı. Qazlar «fıss» eləyib adamın üstünə gələndə ondan böyüklər qorxardı, o da qala uşaqlar. Həmin o axşamüstü də bir dəstə qaz yenə küçədəki uşaqlara «qan uddururdu». Onun kiçik qızı Lamiyə də totuq, son dərəcə qəşəng bir uşaq idi. Onda Lamiyənin təxminən iki yaşı olardı. Lamiyəni elə çox istəyirdim ki, ondan ayrı dura bilmirdim. Uşaq da məndən əl çəkməzdi. Bütün günü bizə gələr, mənim yanımda olardı. Yenə evlərindən çıxıb, mənə sarı gəlməyə başladı. Bir vaxt onu gördüm ki, qazlar Lamiyənin üstünə cumdular. Yazıq uşaq elə qorxdu ki, qorxusundan yerə yıxıldı və ucadan ağlamağa başladı. Yerimdən necə qalxıb uşağa sarı yüyürdüyümü hiss etmədim. Uşağın yanına çatıb, qucağıma alaraq bağrıma elə basdım, ətrafımda baş verənləri belə hiss etmədim. Məni həmin qorxudan onun xoş səsi oyatdı:\n– Çox sağ ol. Lamiyəni qazlardan xilas elədin. Afərin! Sən məndən bərk qaçırsanmış… məni qabaqladın.\nOna heç nə deyə bilmədim. Həyəcandan dilim tutulmuşdu. Mənim bu halıma baxıb, gülümsünərək dedi:\n– Niyə belə qorxursan? Sən ki, böyüyəndə həkim olmaq istəyirsən. Həkim ürəkli olar.\nBu sözdən sonra özümü lap itirdim. Aydın oldu ki, zəng edənin kim olduğunu o bilir. Tez uşağı verib evə qaçdım… Daha küçəyə çıxmır, onlara zəng etmirdim. Sonralar biz həmin rayondan başqa bir rayona köçməli olduq. Bir daha onun üzünü görmədim… Çalışırdım ki, bütün meylimi kitablara salım, kitablar mənim dostum, sirdaşım, həmdəmim idi. Əlbəttə, günü-gündən onu unudur, həyatın axarına düşürdüm. Nəhayət, orta məktəbi bitirdim. Həkim olmaq arzusu da bir çox arzularım kimi əlçatmaz oldu. Mən sənədlərimi başqa ali məktəbə verdim, ali təhsil aldım, işə girdim, şəxsi həyatımda bir çox dəyişikliklər oldu…\n… Bütün şəhər qarşıdan gələn tədbirə hazırlaşırdı. Ziyalıların birgə hazırladığı bu tədbirdə çıxış edəcək alimlər barəsində məqalə hazırlamalı idim. Həmin alimlərin içərisində onun da adını görəndə bir anlıq özümü itirdim. Gözlərimə inanmaq istəyir, lakin inana bilmirdim…\n… Yenə də on beş il əvvələ dönmüşdüm… Yenə on beş il əvvəlki kimi şıltaq bir qızcığaz idim… Yenə də on beş il əvvəlki kimi yanaqlarım qızarır, ürəyim bərkdən-bərkdən döyünürdü… Hər şey on beş il əvvəlki kimi idi; bircə şeydən başqa, on beş il əvvəl mən onunla belə yaxın olmamışdım. İndi isə mənimlə onun arasında azacıq məsafə var. Biz üz-üzəyik… Biz bir-birimizlə söhbət edirik… Mən onu on beş il əvvəlki kimi görür, eşidir, dinləyirdim. Bu, o idi… Lakin… Lakin xəyallar aləmindən dönüb həqiqətlə barışanda bu on beş ilin bizlərə göstərdiyi sərtliyi görür, təəssüf edirdim ki, o, niyə bu qədər dəyişib. Fikirləşirdim: İlahi, insan da bu qədər dəyişərmi? Zamanın nə acı sınaqları varmış. Əgər onun adını eşitməsəydim, bəlkə də qarşımda oturan bu insanın bir vaxt mənim körpə ürəyimi əzablara düçar edən şəxs olduğuna inanmazdım…\n– Xanım, nə yaman fikrə getdiniz?\nMəni xəyallardan onun səsi ayıltdı. Qeyri-ixtiyari dedim:\n– Bağışlayın, söhbətimiz harada qaldı?\n– Siz mənə sual verdiniz ki, gəncliyinizi necə xatırlayırsınız? Bilirsiniz, mənim gəncliyim çox maraqlı olub…\nO, danışdıqca fikirləşirdim ki, məni tanımadı. Yəqin mən də çox dəyişmişəm. Əlbəttə, dəyişərəm də… Axı onda dəcəl, qayğısız bir qız idim. Mən onda necə xoşbəxt idim… Eh… illər…illər… Özümü elə sevirdim ki… saatlarla güzgünün qabağında durar, özümə baxardım. Mənə elə gəlirdi ki, hamıdan gözələm… Hərdən də fikirləşirəm: yəqin mənə fələyin acığı tutdu. Zamanın ən sərt üzünü mənə qismət elədi. Axı on beş il nədir ki? Özüm də bilmirəm bu on beş il necə keçib? Zamanı dayandıra, geri döndərə bilsəydim…\nUşaqlıq çağlarımdan doymamış yaşa doldum… O da məni tanımadı…\n– Xanım, jurnalist olmaq sizin uşaqlıq arzunuz olub?\n– Xeyr, uşaqlıqda həkim olmaq istəyirdim.\nMənim cavabımdan sonra o, başını qaldırıb diqqətlə məni süzdü və:\n– Hə, həkimlik sizə yaraşardı. Özü də uşaq həkimi. Axı, siz uşaqları çox sevirdiniz. Lamiyə də bu il sənədlərini Tibb Universitetinə verib, – dedi:\nMən daha heç nə deyə bilmədim. Sadəcə, sonuncu dəfə onun üzünə baxıb, ayağa durdum. O isə yerindəcə əyləşib, yarı qayğılı, yarı xəyal dolu baxışlarla mənə baxırdı. Mən hiss edirdim ki, o da on beş il əvvələ dönüb… İndi onun saçları qap-qaradır… O, xoşbəxt günlərini yaşayır… Üç körpə qızı ona ata deyəndə, özünü hamıdan xoşbəxt sanır… Məni də görür… on üç yaşlı qarayanız, dəcəl bir qızcığazı…\nPosted on 28 Noyabr 2018 by Delphi7. Category: Azərbaycan ədəbiyyatı.


Tahir Kərimov Salyandakı villasını neçiyə satır? Necati Şaşmaz “Kurtlar Vadisi Darbe” “Qarpız-yemiş yetişdirməklə bala başı saxl Dövlət İmtahan Mərkəzi dövlət qeydiyyatına alını “Fövqəladə Hallar Nazirliyində ciddi yoxla “Apreldə “İsgəndər”ləri döyüşə hazırlamışdıq, Ba “Arvadım başqası ilə mesajlaşırdı, bıçaqladım” & Azercell-dən pulsuz göz müayinəsi “Zaminbank”ın filial müdiri arvadına “Turizmdə 5 ulduz” layihəsi… Polad Bülbüloğlu və bir neçə səfir geri çağırılı ABŞ Ədliyyə Nazirliyi Fəthullah Gülənin həbsi barədə\n14 Sentyabr 2016 / 11:52 / Baxış sayı: 1015 ABŞ Ədliyyə Nazirliyi müxalif İslam vaizi Fəthullah Gülənin ekstradisiyası ilə bağlı Türkiyənin müraciətlərinə diqqətlə yanaşır.\nVirtualaz.org RİA Novosti-yə istinadən bildirir ki, bunu ABŞ Ədliyyə Nazirliyinin nümayəndəsi Piter Karr deyib.\nXatırladaq ki, Türkiyənin Ədliyyə Nazirliyi dünən Amerika Birləşmiş Ştatlarına rəsmi müraciət göndərərək Gülənin həbsini tələb edib.\n“Ədliyyə Nazirliyi apardığı siyasətin bir hissəsi kimi konkret sorğulara şərh vermir, amma yalnız onu deyə bilərəm ki, biz Türkiyə hökumətinin bütün müraciətlərinə diqqətlə yanaşmaqda davam edirik”, – deyə nümayəndə bildirib.\nOnu da xatırladaq ki, F.Gülən iyul ayında Tükiyədə hərbi çevrilişdə cəhddə ittiham olunur.